VG24 Game of the Year 2015 - Οι Νικητές των Βραβείων\nby Παύλος Κρούστης on 15 Ιανουαρίου 2016\nΉρθε η ώρα να ανακοινωθούν τα αποτελέσματα για τα παιχνίδια που εσείς ψηφίσατε. Τα VG24 GOTY 2015 - Community Awards έλαβαν τέλος και φυσικά ο νικητής είναι πεντακάθαρος, όπως μπορείτε να δείτε παρακάτω. Η CD Projekt Red μας έφτιαξε στην ουσία το 2015 δημιουργώντας ένα αριστούργημα, για το οποίο συμφωνούμε και εμείς με εσάς που το ψηφίσατε για καλύτερο παιχνίδι της χρονιάς. Το The Witcher 3: Wild Hunt δικαίως έφτασε εκεί που έφτασε, με πάνω από 160 βραβεία Game of the Year ως τώρα. Εμείς του απονέμουμε άλλο ένα, αυτό του VG24 Game of the Year 2015.\nΠαρακάτω, θα βρείτε και τους υπόλοιπους νικητές, αλλά και τις απόψεις των συντακτών της ομάδας μας για τη χρονιά, που πέρασε, μαζί με τα κορυφαία παιχνίδια, που παίξαμε. Οι γνώμες πολλές, αλλά ο κοινός παρονομαστής είναι, όπως θα δείτε, η τριάδα The Witcher 3, Bloodborne και Until Dawn. Μπορείτε να διαβάσετε παρακάτω αναλυτικά. Από τη μεριά μας ευχόμαστε μια ακόμα καλύτερη gaming χρονιά και να εκλείψουν τα προβλήματα του παρελθόντος.\nΟι επιλογές σας, όπως ψηφίστηκαν ΕΔΩ.\nRunner-up: Anno 2205\nRunner-up: Call of Duty: Black Ops III\nRunner-up: The Witcher 3: Wild Hunt\nRunner-up: Resident Evil HD Remaster\nRunner-up: Bloodborne: The Old Hunters\nTo 2015 ήταν μια περίεργη χρονιά για το gaming. Προσωπικά ήταν και η ταύτιση με το πρόγραμμα του site μας, οπότε η έλλειψη χρόνου τα κάλυψε όλα δυστυχώς. Ακόμα δεν έχω παίξει το Metal Gear Solid V, ενώ πρέπει να δω και Bloodborne, παρόλο που είμαι τελείως έξω από τα λημέρια μου, ενώ για πρώτη φορά δεν έπαιξα Assassin's Creed με το που βγήκε. Αν εξαιρέσουμε αυτές τις σημαντικότατες ελλείψεις, οφείλω να πω ότι έμεινα σχετικά ικανοποιημένος από τα παιχνίδια του 2015. Το Witcher σάρωσε (και συνεχίζει) τα πάντα στο διάβα του, ακόμα περισσότερο απ' ότι περίμενα, ενώ είχαμε και εκπλήξεις, όπως το Mad Max ή το Until Dawn, που δεν περίμενα για κανένα λόγο να βγουν τόσο καλά. Αντίστοιχες περιπτώσεις και το Ori με το νέο Tomb Raider. Ήλπιζα να μην απογοητευθώ και ευτυχώς όλα πήγαν όπως έπρεπε... Απογοητεύτηκα με άλλα όμως... Με τα τεχνικά προβλήματα που μαστίζουν τα ΑΑΑ games δυστυχώς, το οποίο μάλλον είναι ένα στάδιο που πρέπει να περάσουμε, αλλά και με κάποιες επιλογές των publishers για την κοστολόγηση των DLC και όχι μόνο. Ευτυχώς ο χρόνος γέμισε με ένα εξαιρετικό Mortal Kombat, ένα αρκετά καλό Dying Light, εξαιρετικά racers, όπως Forza και Project Cars και άλλα πολλά. Αυτό που θα 'θελα να δω απ' την επόμενη χρονιά είναι τις εταιρείες να αφήσουν τα marketing tricks και να εστιάσουν στην ουσία, όπως κάνει η CD Projekt Red. Μακάρι να πάρουν παράδειγμα οι υπόλοιποι.\nTo 2015 ήταν μια μεγάλη χρονιά αναφορικά με gaming κυκλοφορίες. Ήταν η χρονιά, που έφερε κοντά μας πολλούς μεγάλους και αναμενόμενους τίτλους. Ταυτόχρονα για μένα ήταν και μια από τις πιο απογοητευτικές χρονιές για το gaming. Πέρα από τις πολλές καθυστερήσεις και αναβολές παιχνιδιών, αφήνοντας στην άκρη τα ατελείωτα remasters, που βγήκαν για να καλύψουν τα κενά των αποκλειστικών, είχαμε και αρκετά αναμενόμενα παιχνίδια που δεν έδωσαν αυτά που περιμέναμε. Παιχνίδια που δεν στάθηκαν στο ύψος των περιστάσεων και του ονόματός τους. Επιπλέον η βιαστική ανάπτυξη παιχνιδιών, έφερε στα χέρια μας παιχνίδια με αρκετά προβλήματα. Προβλήματα, που η εκάστοτε εταιρεία ανάπτυξης πήρε χρόνο για να διορθώσει. Δυστυχώς δεν μιλάμε για μεμονωμένες περιπτώσεις αλλά όπως φαίνεται για ένα νέο στάνταρ, αυτό της μετριότητας.\nΗ παραπάνω 5άδα είναι η λίστα που εμένα εκπροσωπεί σε ένα γεμάτο με παιχνίδια 2015, γεμάτο από ποσότητα, αλλά ρηχό σε ποιότητα. Δεν χάνουμε όμως την ελπίδα μας και ευχόμαστε για ένα 2016 γεμάτο από υπέροχες κυκλοφορίες παιχνιδιών που να δείχνουν πάνω από όλα το σεβασμό των δημιουργών σ' εμάς.\nΤο 2015 ήταν αναμφίβολα η χρονιά των εκπλήξεων αλλά και των απογοητεύσεων στον τομέα του gaming. Αρχικά, τα παιχνίδια που με εξέπληξαν ευχάριστα ήταν το Until Dawn και το Mad Max. Το Until Dawn μου έδειξε πως το story ενός παιχνιδιού έχει τεράστια σημασία. Ο τρόπος με τον οποίο εξελισσόταν η πλοκή, οι αποφάσεις που έπαιρνα και επηρέαζαν την όλη ιστορία, σε συνδυασμό με τα όμορφα γραφικά και τα πολλά πιθανά endings, δημιούργησαν την έκπληξη της χρονιάς. Ακολούθως, το Mad Max, ήταν μια πολύ καλή μεταφορά από την ομώνυμη ταινία. Τόσο καλές μεταφορές δε μας έχουν συνηθίσει οι εταιρείες. Το σύστημα μάχης, τα upgrades στα οχήματα, ο τεράστιος χάρτης και τα υπέροχα γραφικά, σύνθεσαν ένα παιχνίδι πραγματική ταινία! Στην αντίπερα όχθη, το παιχνίδι που με χάλασε περισσότερο απ' οτιδήποτε άλλο ήταν το Need for Speed. Ναι μεν προσέγγισε τα στανταρ που περιμέναμε όλοι από εποχές Underground/Most Wanted, όμως το always online και το φτωχό του gameplay κάλυψαν αρνητικά τα ωραία γραφικά και το παλιό καλό customization. Αν ήταν το 1ο Need for Speed που έβγαινε, θα μιλούσαμε για τίτλο σταθμό. Όμως το Reboot αυτό στάθηκε χαμηλότερο των προσδοκιών που είχαμε όλοι, ακόμα κι αν καταφέρνει και βρίσκεται στην πεντάδα. Σταθερή αξία το FIFA 16 και το NBA 2K16 που επιβεβαίωσαν γι' άλλη μια φορά πως είναι οι καλύτεροι εξομοιωτές του ποδοσφαίρου και μπάσκετ αντίστοιχα. Το Dying Light έδωσε ένα άλλο αέρα στο zombie στοιχείο, μαζί με το parkour που διέθετε, ενώ το Star Wars Battlefront ήταν το Battlefront που όλοι αγαπήσαμε, με αναβαθμισμένα γραφικά που όμως μας προσέφερε λίγα modes (ή πολλά του ίδιου στυλ) και σίγουρα σαν Κώστας θα περίμενα πολλά παραπάνω από την EA γι' αυτό το παιχνίδι. Ποικίλα τα συναισθήματα για το περασμένο έτος, όμως το 2016 έρχεται ακόμα πιο δυνατό και με περισσότερες εκπλήξεις. Το μόνο σίγουρο είναι πως η ομάδα του VG24 θα βρίσκεται εδώ και θα σας ενημερώνει πλήρως για την πορεία των μελλοντικών παιχνιδιών με τον δικό της μοναδικό τρόπο!\nΑν και τα παιχνίδια που έπαιξα μέσα στο 2015 ήταν αρκετά, τα περισσότερα indie games και κάμποσοι ΑΑΑ τίτλοι, αυτά τα 5 κατάφεραν να ξεχωρίσουν και να μπουν στην λίστα μου με τα καλύτερα παιχνίδια της χρονιάς. To Bloodborne για μένα ήταν ένα αριστούργημα. Πραγματικά, δεν νομίζω να έχω αφιερώσει περισσότερες ώρες σε άλλο video game φέτος. Το θεωρώ καλύτερο από οποιοδήποτε Souls game έχει βγει μέχρι σήμερα. Ο κόσμος του είναι ένας υπέροχος, λαβκραφτικά ανατριχιαστικός, κόσμος του που από την πρώτη στιγμή σε αφήνει άναυδο με το λεπτομερή και προσεγμένο στήσιμό του. Από τα ομιχλώδη και αιματοβαμμένα γοτθικά σοκάκια της Yharnam, μέχρι και το μεγαλεπήβολο κάστρο του Cainhurst, υπάρχουν στιγμές που απλά θα μείνουν χαραγμένες στην μνήμη μου. Ένα στόρι που αποτελεί μια συνεχή κατρακύλα στην τρέλα και στα σκοτεινά μονοπάτια του ανθρώπινου μυαλού αλλά και με σαφή τοποθέτηση κατά της θρησκείας και της επιρροές της. Και μέσα σε όλα αυτά το τέλεια προσεγμένο και αξεπέραστο πλέον gameplay του. Η From Software απλά έχει τελειοποιήσει την φόρμουλα των Souls games. Είναι αμείλικτο και δεν συγχωρεί λάθη. Και το κερασάκι στην τούρτα είναι το The Old Hunters DLC το οποίο προσθέτει ακόμα περισσότερες ώρες στο ήδη τεράστιο campaign. Περιμένω με αγωνία την συνέχεια.\nΉταν το 2015 μια καλή gaming χρονιά; Το ευχάριστο είναι ότι κυκλοφόρησαν τίτλοι όπως Bloodborne, Batman: Arkham Knight και οι υπόλοιποι που αναφέρω. Παιχνίδια με εξαιρετικά γραφικά, μοναδική ατμόσφαιρα και κινηματογραφική δράση. Το “δυσάρεστο” αυτή τη χρονιά ήταν ότι κυκλοφόρησαν αρκετά remaster. Μια χαρά παιχνίδια και τα remaster δε λέω, κυρίως για αυτούς που δεν έχουν παίξει/προλάβει τις original εκδόσεις, απλά θα μπορούσαν να είναι σε πιο προσιτή τιμή. Επίσης, όλο και περισσότερα παιχνίδια αυτή τη χρονιά υιοθετούν την λογική του season pass και των micro transactions που ναι μεν προσφέρει έξτρα περιεχόμενο και διάρκεια ζωής στον ήδη υπάρχοντα τίτλο, αλλά αθροιστικά για να απολαύσει κανείς το παιχνίδι χρειάζεται κατά μέσο όρο 100 – 130€. Περισσότερα δηλαδή από όσο θα του κόστιζε μια συλλεκτική έκδοση. Εύχομαι ολόψυχα το 2016 να μας φέρει εντονότερες συγκινήσεις και αξιόλογα παιχνίδια να έχουμε να πορευόμαστε! Καλή χρονιά σε όλους.\nΤο 2015 ήταν μια ομολογουμένως μέτρια χρονιά για το gaming συνολικά. Νομίζω δεν μας άφησε σχεδόν τίποτα να θυμόμαστε αφού ούτε καινούργιες κονσόλες είχαμε, ούτε κάτι πραγματικά καινοτόμο από πλευράς gameplay. Κυριάρχησε το γνωστό μοτίβο που θέλει τις εταιρίες να μην ρισκάρουν και να μας πλασάρουν κυρίως sequels και remaster εκδόσεις παλιών επιτυχιών. Τα προσχήματα για τη χρονιά έσωσαν τα Metal Gear Solid V: The Phantom Pain, Bloodborne και The Witcher 3: Wild Hunt καθώς και το παιχνίδι-έκπληξη Undertale, ενώ προσωπικά περίμενα περισσότερα από παιχνίδια όπως το Batman: Arkham Knight και το The Order: 1886. Από πλευράς ειδησεογραφίας νομίζω ξεχώρισε η επεισοδιακή αποχώρηση Kojima και γενικά η εξελίξεις στην Konami. Ας ελπίσουμε το 2016 να μας φέρει κάτι συγκλονιστικότερο…\nTo 2015 ίσως ήταν η χρονιά της αξιοποίησης της κονσόλας μας καθώς βγάλαμε επιτέλους το GTA V, το βάλαμε πίσω στο κουτάκι και πίσω στο ράφι με μεγάλες τιμές, καθώς για πολλούς ήταν ίσως η μοναδική μας παρέα για το 2014. Το 2015 θεωρώ πως ήταν μια πάρα πολύ καλή και παραγωγική χρονιά, κυρίως γιατί μας άνοιξε τον δρόμο για το ακόμα πιο πλούσιο 2016. Πολλά καλά παιχνίδια σε μια χρονιά με μεγάλες κυκλοφορίες, άλλα και ακόμα μεγαλύτερες απογοητεύσεις. Ευχάριστες εκπλήξεις ήταν οι τρεις αποκλειστικοί τίτλοι για το PlayStation 4 με το καθένα να είναι και πρωτοπόρο στο είδος του. Η ατμόσφαιρα του Bloodborne ήταν εκπληκτική και αν και δεν είμαι ''rpgάκιας'' και παρόλο που του έδωσα 2-3 ευκαιρίες μέχρι να κάτσω να το παίξω, μπορώ να πω με σιγουριά πως το παιχνίδι για μένα (όπως και για πολύ κόσμο) είναι το GOTY μου. Στη λίστα μου δυστυχώς δεν είναι το The Witcher 3, μόνο και μόνο γιατί θέλω να είμαι τίμιος. Το βρίσκω υπέροχο, μου άρεσε να βλέπω βιντεάκια του ή και φίλους μου να παίζουν, άλλα εμένα δεν με τράβηξε ποτέ και το ξαναλέω όχι επειδή δεν είναι καλό παιχνίδι, απίστευτο είναι, απλά εγώ δεν το κατάφερα. Επίσης φέτος είδαμε κατά την ταπεινή μου γνώμη και το καλύτερο game γύρω από τον σκοτεινό ιππότη του Gotham, κάτι που εμένα ως fan της DC με κέρδισε απόλυτα. Με γκολ στο 90' μπήκε στην λίστα μου και το Star Wars Battlefront, ένα πολύ καλό Shooter, που μένει όμως τόσο χαμηλά, λόγω της έλλειψης campaign, συλλεκτικής έκδοσης κλπ. Αν δεν μπορείς να σεβαστείς το ίσως μεγαλύτερο franschise του κόσμοu, άσ'το μήπως το κάνει κάποιος άλλος. Μακάρι να είχα μεγαλύτερη λίστα για να έβαζα το Dying Light και το NBA 2K16 τουλάχιστον. Είχα σκοπό να βάλω το Uncharted Collection στην πρώτη θέση, άλλα νομίζω ότι ήταν σαφέστατα τα παιδιά, όταν μου απαγόρεψαν να βάλω remaster παιχνιδιών, συνοδεύοντας αυτή την επιλογή τους μαζί με ένα φακελάκι που κατά πάσα πιθανότητα είχε και άνθρακα!\nΜεγάλη απογοήτευση είναι όταν περιμένεις κάτι και είναι κατά πολύ χειρότερο των προσδοκιών, οπότε για μένα το χρυσό μου βατομουράκι πάει στον πολύ συμπαθητικό κύριο Kojima και ό,τι περισσέψει μπορεί να το πετάξει στην Bethesda για το Fallout 4! Sorry, άλλα δεν ήμουν διπλωμάτης σε άλλα πιο σοβαρά πράγματα για να γίνω τώρα γι' αυτά. Τα δύο αυτά παιχνίδια ήταν πολύ κατώτερα των προσδοκιών όλων των gamers, ακόμα και των fanboyz τους, που μπορεί να τα υποστηρίζουν με νύχια και με δόντια, άλλα δεν έχουν φύγει ακόμα από την εμβρυική στάση που ήταν απ' την πρώτη μέρα κυκλοφορίας τους. 1) Αγαπητέ και πάρα πολύ συμπαθητικέ τύπε, Hideo Kojima: Δεν υπάρχει δικαιολογία ''με πιέζανε''. 7 ολάκερα χρόνια ήσουν μη παραγωγικός και τελικά έβγαλες ένα game με κασέτες, με τον Snake και τους κακούς να είναι βγαλμένοι από το PES 2016 και τα τοπία σαν μια κίτρινη λούπα για Αφγανιστάν και την Ανγκόλα, χτισμένη όλη με αυτά τα 4-5 συγκεκριμένα σπίτια. 2) Bethesda, συγχαρητήρια για το τμήμα marketing που έχεις. Αν είσαι ακόμα ανοιχτή, το οφείλεις σε αυτά τα παιδιά που μας έπεισαν ότι το παιχνίδι για PS2 που μας πουλήσατε θα ήταν κάτι πιο αξιόλογο τουλάχιστον. Την επόμενη φορά τα λεφτά της διαφημιστικής καμπάνιας ας πάνε σε developers. Κλείνοντας, εύχομαι σε ένα καλύτερο 2016 με μια ελπίδα: Η 28η Απριλίου να είναι η καταλυτική ημερομηνία, που θα αλλάξει τα πάντα όσα γνωρίζουμε γύρω απ' τον κόσμο του gaming.\nBest GamesGame of the YearGame of the Year 2015GOTY 2015VG24VG24 Game of the Year 2015. VG24 Game of the Year\nBest Games, Game of the Year, Game of the Year 2015, GOTY 2015, VG24, VG24 Game of the Year 2015. VG24 Game of the Year\nBest GamesGame of the YearPCPS4


TsouOk: Μαριναλέντα: Ένα χωριό που ξεβράκωσε το καπιταλιστικό σύστημα\nΟ δήµαρχός της, ο κοµµουνιστής Χουάν Μανουέλ Σάντσες Γκορντίγιο, επανεκλέγεται εδώ και 31 χρόνια. Εδώ και πολλά χρόνια, την εβδοµάδα που οι άλλες πόλεις στην Ισπανία γιορτάζουν το Πάσχα, στη Μαριναλέντα γιορτάζουν την... ειρήνη. "Ο δήµαρχός τους είναι τρελός", λένε στο γειτονικό χωριό. "Ενώ εµείς οι άλλοι Ισπανοί κάνουµε θρησκευτικές λιτανείες, εκείνοι κάνουν επί 5 µέρες πάρτι". Πολλοί νέοι από τη Σεβίλλη, τη Γρανάδα, τη Μαδρίτη, πηγαίνουν για να γιορτάσουν µε τους χωρικούς της Μαριναλέντα...\nΑναρτήθηκε από Τσοκ στις 8.7.10


Το έκρινε ο Μαυροδήμος – ArenaLarissaGr\nΤο έκρινε ο Μαυροδήμος\nΤη πολύ σημαντική νίκη απέναντι στον ΠΟΕ με 1 – 0 πανηγύρισε ο Τύρναβος στο πλαίσιο της 22ης αγωνιστικής της Α΄τοπικής κατηγορίας.\nΤο συγκρότημα του Νίκου Αλεξούλη πρόσθεσε μία σημαντική νίκη στο φετινό πρωτάθλημα της Α΄ΕΠΣΛ, καθώς κέρδισε τον ΠΟΕ κι έφθασε τους είκοσι έξι βαθμούς. Από την άλλη, η ομάδα της Ελασσόνας έμεινε στους τριάντα έξι πόντους έπειτα και από αυτή την αγωνιστική.\nΤο μοναδικό τέρμα που έκρινε και την αναμέτρηση πέτυχε ο Μαυροδήμος με κοντινή προβολή ύστερα από εκτέλεση κόρνερ του Βαγγέλη Τζιόλα, με τον έμπειρο μεσοεπιθετικό να αποβάλλεται στο 20ο λεπτό με δεύτερη κίτρινη κάρτα και τον Τύρναβο να συνεχίζει με δέκα παίκτες.\nΜάλιστα, στο 90′ οι γηπεδούχοι είχαν και νέα ευκαιρία για γκολ με τον Μιχάλη Γκαντρή, όμως ο φορ του Τυρνάβου είδε τη προσπάθεια του να σταματά στο δοκάρι της εστίας του Κώστα Γούπου.\nΤύρναβος 2005 (Νίκος Αλεξούλης): Γραβάνης, Λιάκος, Γαλάνης, Αυλογιάρης, Μαυροδήμος, Γανός, Μπάκος (75′ Τατσελάρι Ρ.), Τσούτσας (67′ Καλέσης), Γκαντρής, Τζιόλας, Καραλής (54′ Ντονούδης).\nΠΟΕ (Γιώργος Καμάκας): Γούπος, Μπούσιας (77′ Συνάπαλος), Περτζιόνι, Κυρίτσης Αθ. (78′ Ποτόσογλου), Κυρίτσης Ι. (65′ Μπαρλαγιάννης Ν.), Σιαφαρίκας (40′ Γελαλής), Παναγιώτου, Λαγός, Ματούλας, Παπαχρήστος, Μπούνα.\nΕΠΟΜΕΝΟ ΑΡΘΡΟ Απέλυσε τον προπονητή της η Λεβάντε\nΠΡΟΗΓΟΥΜΕΝΟ ΑΡΘΡΟ Τα στιγμιότυπα της Premier League (vids)


Word για Microsoft 365 Word για Microsoft 365 για Mac Word για το web Word 2019 Word 2019 για Mac Word 2016 Word 2016 για Mac Word για iPhone Word για τηλέφωνα Android Word για Windows Phone 10 Περισσότερα... Λιγότερα\nχρειάζεστε οδηγίες σχετικά με τον τρόπο με τον οποίο μπορείτε να ξεκινήσετε με Word, αλλά όχι με ένα πρόγραμμα ανάγνωσης οθόνης; Ανατρέξτε στο θέμα Κέντρο βοήθειας του Word.\nΗ γραμμή των καρτελών της κορδέλας κάτω από τη γραμμή εργαλείων γρήγορης πρόσβασης, η οποία περιέχει καρτέλες, όπως αρχείο, κεντρική, Εισαγωγή, διάταξη, αναθεώρησηκαι Προβολή , καθώς και το πεδίο " πληροφορίες αναζήτησης" και το κουμπί " κοινή χρήση ". Η κορδέλα που περιέχει τις επιλογές που αφορούν την τρέχουσα επιλεγμένη καρτέλα βρίσκεται ακριβώς κάτω από τη γραμμή των καρτελών της κορδέλας.\nΗ λειτουργία ανάγνωσης στο Word περιέχει δυνατότητες βελτιστοποιημένες για την ανάγνωση του κειμένου, συμπεριλαμβανομένης της ανάγνωσης μεγαλοφώνως.\nΜετά την περιήγηση στη δεξιά καρτέλα της κορδέλας, όπως περιγράφεται στην περιοχή Περιήγηση στις καρτέλες της κορδέλας, πατήστε το πλήκτρο TAB για να μετακινηθείτε στην κορδέλα και να περιηγηθείτε στις εντολές και τις επιλογές της. Πατήστε το συνδυασμό πλήκτρων SHIFT + TAB για να μετακινηθείτε προς τα πίσω. Πατήστε το πλήκτρο διαστήματος για να κάνετε μια επιλογή ή πατήστε το πλήκτρο F6 για να αποχωρήσετε από την κορδέλα.\nΣυμβουλή: Είναι συχνά πιο γρήγορο να χρησιμοποιήσετε τις συντομεύσεις πληκτρολογίου για να αποκτήσετε πρόσβαση στις εντολές και τις επιλογές σε κάθε κορδέλα. Για περισσότερες πληροφορίες, μεταβείτε στις συντομεύσεις πληκτρολογίου στο Word.\nΓια την πλήρη λίστα των συντομεύσεων περιήγησης, μεταβείτε στις συντομεύσεις πληκτρολογίου στο Word.\nΓια συντομεύσεις πληκτρολογίου, μεταβείτε στις συντομεύσεις πληκτρολογίου στο Word.\nΗ επάνω γραμμή μενού που περιέχει επιλογές όπως " Αποθήκευση και κλείσιμο", " Αναίρεση" και "μενού".\nΗ γραμμή εύρεσης , η οποία σας επιτρέπει να κάνετε αναζήτηση στα αποτελέσματα αναζήτησης στο έγγραφό σας.\nΓια να χρησιμοποιήσετε τη γραμμή εύρεσης , κάντε σάρωση προς τα αριστερά μέχρι να ακούσετε τη φράση "Εύρεση" και, στη συνέχεια, πατήστε δύο φορές την οθόνη. Εισαγάγετε τον όρο που θέλετε να αναζητήσετε χρησιμοποιώντας το πληκτρολόγιο οθόνης. Για να μετακινηθείτε τα αποτελέσματα αναζήτησης στο έγγραφο, κάντε σάρωση προς τα αριστερά μέχρι να ακούσετε τη φράση "Εύρεση προηγούμενου" ή "Εύρεση επόμενου" και πατήστε δύο φορές την οθόνη. Για να κλείσετε τη γραμμή εύρεσης , κάντε σάρωση προς τα δεξιά για να ακούσετε τη φράση "κλείσιμο της γραμμής εύρεσης" και, στη συνέχεια, πατήστε δύο φορές την οθόνη.\nΤις καρτέλες της κορδέλας στο επάνω μέρος της οθόνης, οι οποίες περιλαμβάνουν τις καρτέλες αρχείο, κεντρική, Εισαγωγή, διάταξη σελίδας, αναφορές, αναθεώρηση, Προβολήκαι Βοήθεια , καθώς και το πεδίο πείτε μου τι θέλετε να κάνετε . Η κορδέλα που περιέχει τα κουμπιά που αφορούν συγκεκριμένα την τρέχουσα επιλεγμένη καρτέλα βρίσκεται ακριβώς κάτω από τη γραμμή των καρτελών της κορδέλας.\nΕπιπλέον, στην Προβολή ανάγνωσης, το Word για το web προσφέρει προσβάσιμη λειτουργία, η οποία μπορεί να κάνει την ανάγνωση πολύ πιο εύκολη για τα άτομα που χρησιμοποιούν ένα πρόγραμμα ανάγνωσης οθόνης. Στη λειτουργία προσβασιμότητας, το Word για το web παρουσιάζει μια έκδοση του αρχείου σε μορφή φορητού εγγράφου (PDF) με προσθήκη ετικετών στο πρόγραμμα περιήγησής σας. Το πρόγραμμα ανάγνωσης οθόνης διαβάζει το κείμενο και τη μορφοποίησή του από την έκδοση PDF στο πρόγραμμα περιήγησης.


Replyable – Subscribe to Comments and Reply by Email – Πρόσθετο WordPress | WordPress.org Ελληνικά\nIan Anderson Gray 25 Ιουνίου 2020\nphilraymond 28 Ιανουαρίου 2020\nJen 18 Ιανουαρίου 2020\nFrank Gomez 5 Νοεμβρίου 2018\nsurfer712 20 Ιουνίου 2018\nfayonyx 17 Μαΐου 2017\n“Replyable – Subscribe to Comments and Reply by Email” είναι λογισμικό ανοιχτού κώδικα. Οι παρακάτω έχουν συνεισφέρει στη δημιουργία του.\nΤο “Replyable – Subscribe to Comments and Reply by Email” έχει μεταφραστεί σε 2 γλώσσες. Ευχαριστούμε τους μεταφραστές για τις συνεισφορές τους.\nΜεταφράστε το “Replyable – Subscribe to Comments and Reply by Email” στην γλώσσα σας.


Sven Väth - Ο θρύλος της Cocoon ετοιμάζεται να κυκλοφορήσει καινούριο άλμπουμ! - dancetoday\nΆλλη μία επιτυχημένη σεζόν στο πασίγνωστο club Amnesia φτάνει στο τέλος της, με το πασίγνωστο Dj και μουσικό παραγωγό, Sven Väth να απαριθμεί 17 χρόνια πορείας στο νησί της Ibiza. Για να σφραγίσει την περίσταση, ο πρωτοπόρος της ηλεκτρονικής μουσικής με καταγωγή από τη Γερμανία, θα κυκλοφορήσει -όπως και κάθε άλλη χρονιά- ένα album με τις μεγαλύτερες επιτυχίες του φετινού καλοκαιριού.\nΤο album θα κυκλοφορήσει με τη σφραγίδα του Cocoon, που την τελευταία δεκαπενταετία στεγάζει το Amnsesia αλλά και μερικά από τα μεγαλύτερα EDM πάρτι. Μεταξύ των θρυλικών ονομάτων που φέτος ανέβηκαν στη σκηνή του Cocoon συγκαταλέγονται οι Dixon, Mano le Tough, Roman Flügel, Ricardo Villalobos, Luciano, Adam Beyer, Nina Kraviz και Solomun. Δείτε στιγμιότυπα από το live party του Sven Väth στο Cocoon Amnesia στο video παρακάτω:\nΤο album που ετοιμάζει αποτελείται από 2 CD και 26 τραγούδια, μερικά εκ’ των οποίων ανήκουν στη λίστα με τα αγαπημένα του Ibiza Club News. Δείτε τα τραγούδια που θα περιλαμβάνουν τα cd αναλυτικότερα παρακάτω και κάνετε υπομονή, καθώς η ημερομηνία επίσημης κυκλοφορίας του album είναι στις 25 Νοεμβρίου..\n08. Omar-S – Heard’chew feat. John FM\n01. Levon Vincent – A1 Novel Sound 12\n03. Hot City Orchestra – Nine (André Galluzzi Remix)\n09. Slam – Take You There feat. Mr. V\nTags: Amnesia CocoonEDM newsIbizaSven Väthtracklistκυκλοφορία album\nΟι ARTBAT στην κορυφή του Ριο ντε Τζανειρο από το Cercle\nNext story O Dillon Francis αντιδράει στα αποτελέσματα του Dj Mag 100\nPrevious story Το Amsterdam Dance Event ξεκινάει αύριο 19 Οκτωβρίου!\nO Laidback Luke μίλησε για το αν πρέπει ή όχι να χρησιμοποιούν μικρόφωνο οι DJs\nΟι Massive Attack εναντίον του Pete Tong


Ορείχαλκος από την Ατλαντίδα βρέθηκε σε αρχαίο ναυάγιο | Youmagazine\n9 Φεβρουαρίου 2015 Κατηγορία Αρχαιολογία\nΣε ένα ναυάγιο 2.600 ετών στα ανοικτά της Σικελίας βρέθηκε ορείχαλκος, το κατ’ εξοχήν μέταλλο της Ατλαντίδας.\nΑρχαία κοσμήματα… Από τα αρχαία χρόνια ο ορείχαλκος χρησιμοποιόταν σε πάρα πολλές εφαρμογές, μεταξύ άλλων στην κατασκευή κοσμημάτων, όπως αυτά που φορούσαν οι ιέρειες της Μινωικής εποχής (3000 π.Χ.). Πηγή: News media\nΟι μεταλλικές ράβδοι που ανασύρθηκαν στ’ ανοικτά της Σικελίας. Πηγή: Αρχαιολογική Υπηρεσία Σικελίας\nΟ ΟΡΕΙΧΑΛΚΟΣ είναι κράμα χαλκού–ψευδαργύρου και αναφέρεται σε ελληνικά κείμενα ότι τον χρησιμοποιούσαν ήδη από τη μυθολογική εποχή.\nΟ Ησίοδος αναφέρει ότι ο Ηρακλής φορούσε κνημίδες από ορείχαλκο (Ασπὶς Ηρακλέους, στ. 122–123), ενώ σε έναν Ομηρικό ύμνο αναφέρεται ότι η Αφροδίτη φορούσε σκουλαρίκια από ορείχαλκο και χρυσό (Ομηρικοὶ ύμνοι, 6, Εις Αφροδίτην, στ. 8–9).\nΕκείνος όμως που έκανε τον ορείχαλκο θρυλικό ήταν ο Πλάτωνας, ο οποίος τον συνέδεσε με τη μυθική Ατλαντίδα. Στο έργο του Κριτίας λέει ότι οι κάτοικοί της γνώριζαν τον «εκ γης ορυττόμενον» ορείχαλκο, που έλαμπε σαν φωτιά (πυρώδης) και ήταν το πιο πολύτιμο μέταλλο μετά τον χρυσό.\nΣτο ίδιο κείμενο αναφέρεται πως τα τείχη της ακρόπολης και το εσωτερικό του ναού του Ποσειδώνα στην Ατλαντίδα ήταν επενδυμένα με ορείχαλκο (Κριτίας, 114e, 116b-d, 119d).\nΑυτό λοιπόν το “μαγικό” μέταλλο με τις μυστικιστικές ιδιότητες, το οποίο λέγεται ότι είχε ωθήσει την Ατλαντίδα στα ύψη της αρχαίας τεχνολογίας, είναι πιθανό να έχει βρεθεί σε ένα αρχαίο ναυάγιο 2.600 ετών στα ανοικτά της Σικελίας.\nΠρόκειται για μια ανακάλυψη μεγάλης σπουδαιότητας, καθώς μέχρι σήμερα αμφισβητείτο η ύπαρξή του πριν την ελληνιστική εποχή.\nΗ ανάλυση που έγινε με ακτίνες-Χ έδειξε ότι οι μεταλλικές ράβδοι αποτελούνται από ένα μείγμα ψευδάργυρου (15-20 τοις εκατό), χαλκού (75-80 τοις εκατό), ενώ βρέθηκαν ίχνη ξυλάνθρακα (κάρβουνου), νικελίου, μολύβδου και σιδήρου.\nΑυτό σημαίνει ότι ο ορείχαλκος του πλοίου είναι ίδιος με τον ορείχαλκο της Ατλαντίδας που «έλαμπε σαν φωτιά».\nΌτι έχει απομείνει από το σκαρί του αρχαίου πλοίου. Το ναυάγιο ανακαλύφθηκε στ’ ανοιχτά της αρχαίας ελληνικής πόλης Γέλα στη Σικελία. Πηγή: Αρχαιολογική Υπηρεσία Σικελίας\nΤο πλοίο μετέφερε 39 ράβδους από κράμα χαλκού υψηλής αντοχής που έχουν ένα έντονο κοκκινωπό χρώμα. Ναυάγησε όταν έπεσε σε σφοδρή καταιγίδα μόλις 300 μέτρα έξω από το λιμάνι της πόλης Γέλα στη Σικελία. Οι ερευνητές πιστεύουν ότι είναι πιθανό να ερχόταν από τη Μικρά Ασία.\nΟ Στράβων, που έζησε στα ελληνιστικά χρόνια, αναφέρει τον ψευδάργυρο ως μέταλλο που παρασκευάζονταν με «απόσταξιν» μεταλλεύματος στην περιοχή της ΒΔ Μικράς Ασίας κοντά στην Τροία (κάτι που δείχνει πρώιμες αλχημιστικές γνώσεις), αλλά και τον ορείχαλκο ως κράμα χαλκού και ψευδάργυρου που παρασκευάζονταν με σύντηξη των δύο μετάλλων στην ίδια περιοχή (Στράβων, Γεωγραφικά, βιβλίο XIII, 1.56).\nΗ εφεύρεση του ορείχαλκου αποδίδεται στον Κάδμο, τον πρώτο βασιλιά και οικιστή της Θήβας. Σύμφωνα με τις αρχαίες πηγές, ο Κάδμος ήταν αλχημιστής έμπειρος στα κράματα των μετάλλων.\nΤη σπουδαιότητα της ανακάλυψης τονίζει ο Sebastiano Tusa, της Αρχαιολογικής Υπηρεσίας της Σικελίας, Τμήμα Θαλασσίων Ερευνών: «Γνωρίζαμε τον ορείχαλκο μόνο από τα αρχαία κείμενα και λίγα διακοσμητικά αντικείμενα», είπε στο Discovery News. «Τίποτα παρόμοιο δεν έχει βρεθεί μέχρι σήμερα».\nΑναπαράσταση των ανακτόρων της Κνωσού. Πολιτισμοί όπως ο Μινωικός υπήρξαν οι τελευταίες εκφράσεις του Ατλάντειου ή Ατλαντικού πολιτισμού. Πηγή: News media\nΚομμάτι του θρύλου\nΣύμφωνα με τα όσα αναφέρει ο Πλάτωνας για το νησί της Ατλαντίδας στον Κριτία, η μυθική ήπειρος περιγράφεται ως «μεγαλύτερη από την Ασία και τη Λιβύη μαζί». Με τον όρο Λιβύη οι αρχαίοι υπονοούσαν την Αφρική.\nΗ Ατλαντίδα μοιράστηκε σε δέκα βασιλικούς οίκους, των οποίων γενάρχης ήταν ο κοσμοσείστης Ποσειδώνας, ο θεός που διαφεντεύει τον κόσμο μας. Η εξουσία των ηγεμόνων της ήταν απόλυτη και στηριζόταν στην αυστηρή τήρηση της νομοθεσίας που είχε θεϊκή προέλευση. Οι κάτοικοι ανέπτυξαν αξιόλογο τεχνικό πολιτισμό και απέκτησαν σημαντική στρατιωτική ισχύ.\nΣτη συνέχεια γίνεται λόγος για την πολιτική και ηθική παρακμή της κοινωνίας της Ατλαντίδας και την απομάκρυνση από τις θεμελιώδεις αρχές στις οποίες όφειλε την πρόοδό της, πράγμα που προκάλεσε την τιμωρό επέμβαση των θεών.\nΤο φαύλο καθεστώς, στηριγμένο στην υλική του υπεροχή, αναζήτησε διέξοδο στους κατακτητικούς πολέμους, για να γνωρίσει τελικά τη συντριβή από το ανώτερο φρόνημα της Αθηναϊκής πολιτείας.\nΑν και η αφήγηση του Πλάτωνα ανάγεται σε πηγές που προέρχονται από την Αίγυπτο, πολλοί συνεχίζουν να αμφισβητούν ότι περιγράφει περιστατικά που συνέβησαν και πως δεν είναι τίποτε άλλο από μια ηθική παραβολή.\nΑνακατασκευή του ηφαιστειογενούς νησιού της Θήρας (Σαντορίνη) όπως ήταν την περίοδο του Μινωικού πολιτισμού. Ένα Μινωικό ανάκτορο είχε χτιστεί στο κέντρο του νησιού. Πολλοί αρχαιολόγοι έχουν προτείνει ότι η Θήρα ήταν η μυθική Ατλαντίδα, φαίνεται όμως πως η Θήρα ήταν μάλλον ένα προκεχωρημένο φυλάκιο του Ατλαντικού πολιτισμού. Πηγή: News media\nΟι νεότερες όμως έρευνες, όπως το σικελικό ναυάγιο, τείνουν να ενισχύσουν τα δεδομένα που έχει καταγράψει ο Πλάτωνας στους διαλόγους του Τίμαιος και Κριτίας.\nΕπιπλέον, παρατηρήσεις επί της μορφολογίας των ακτών και στις δύο πλευρές του Ατλαντικού πιστοποιούν γεωλογικά σημάδια μεγάλης καταβύθισης στο παρελθόν, πριν από επτά έως δέκα χιλιάδες χρόνια.\nΈνα απόσπασμα από τον Κριτία (116 c) που δείχνει το μεγαλείο της θρυλικής ηπείρου: «Την επιφάνεια του τείχους που κάλυπτε ολόκληρη την εξωτερική ζώνη τη σκέπασαν με χαλκό αντί να τη βάψουν, ενώ την εσωτερική επιφάνεια την έντυσαν με κασσίτερο. Το τείχος της ακρόπολης καλύφθηκε με αστραφτερό ορείχαλκο που έλαμπε σαν φωτιά».


Η Mary Katrantzou βάζει γκολ για την Adidas! | MomentsNstyle\nΜετά από τις επιτυχημένες συνεργασίες της με Yohji Yamamoto, Raf Simons, Rick Owens και Pharrell Williams η μεγάλη αθλητική φίρμα Adidas κάλεσε την αγαπημένη Ελληνίδα σχεδιάστρια Mary Katrantzou για να ρίξει τη δική της <μπαλιά> σε μία ξεχωριστή συλλογή. Φυσικά δεν πρόκειται για αγώνας γηπέδου, αλλά για συνεργασία που αναμφισβήτητα τοποθετεί την Adidas και σε μία άλλη κατηγορία ρούχου. Η Katrantzou χρησιμοποίησε το κλασικό τριφύλλι των Adidas Original και δημιούργησε εντυπωσιακά printς. Τα γυναικεία αθλητικά ρούχα μεταμορφώθηκαν σε εντυπωσιακά κομμάτια που θα θέλετε να τα φορέσετε κυρίως στη βόλτα σας. Ολα τα ρούχα τονίζουν τη γυναικεία σιλουέτα. Εντονες αποχρώσεις, όπως το μπλε μαρίν και το κοραλί συνδυάστηκαν και το αποτέλεσμα δεν είναι παρά εντυπωσιακό! Στη συλλογή υπάρχουν μίνι φορέματα με στάμπες, coat dress από neopren, πολλά χρηστικά και casual ρούχα. Ιδιαίτερα είναι τα αθλητικά παπούτσια της σειράς που ξεχωρίζουν τόσο για τους συνδυασμούς χρωμάτων όσο και για τα υλικά τους. Η συλλογή θα κάνει διεθνές λανσάρισμα στις 15 Νοεμβρίου. Στην ελληνική αγορά θα τη βρείτε στο adidas Originals Fashion Corner στο attica City Link, καθώς και στα καταστήματα:Simple Caractere, Enny Di Monaco, Καλογήρου και stylefax boutique στη Θεσσαλονίκη.


.:CoffeeMag:. - Νίκος Φιλιππής\nΗ επιθυμία μου να γίνω barista μου χτύπησε την πόρτα όταν: Πριν 16 χρόνια,βρέθηκα να εργάζομαι σε ένα ατάστημα των δυτικών προαστίων. Για πρώτη φορά ένοιωσα ένα ξεχωριστό συναίσθημα, που δεν ήταν άλλο από την ικανοποίηση που ένοιωθε ο πελάτης με ένα φλιτζάνι καφέ που του είχα μόλις σερβίρει. Ήταν πραγματικά ένα πρωτόγνωρο συναίσθημα, το οποίο ακόμα και σήμερα αποτελεί την απόλυτη ικανοποίηση και είναι η κινητήριος δύναμη για να βελτιώνομαι και να εξελίσσομαι συνεχώς.\nΟ καφές με τα περισσότερα likes: Freddo Espresso και Freddo Cappuccino CAFFE L'UIGI\nΝέο coffeetrend: "Παγωμένος" καφές φίλτρου CAFFE L'UIGI (coldbrew).\nΑγαπημένο εργαλείο – αξεσουάρ: Tamper, ζυγαριά, δοσομετρητής, κλπ.\nΑξέχαστη εμπειρία πίσω από τον πάγκο μου: Στην έκθεση Food Expo 2015 ήταν πραγματικά μια πρωτόγνωρη εμπειρία! Εκατοντάδες άνθρωποι έπρεπε να εξυπηρετηθούν άμεσα!\nΗ συμβουλή που δίνω σε όποιον θέλει να γίνει barista: Θα πρέπει πρώτα να ρωτήσει ανθρώπους που εμπιστεύεται και δραστηριοποιούνται στο χώρο αυτό, για να μάθει τα θετικά και τα αρνητικά αυτής της δουλειάς.\nΤο όνειρό μου ως barista: Nα μεταδώσω τις γνώσεις μου στα νέα παιδιά που θέλουν να ασχοληθούν, μέσω της CAFFE L'UIGI ACADEMY.\nMe & My Coffee: "Caffe’ Luigi Christmas Surprise"\nΥλικά:Caffé Luigi espresso “Dolce” (100% Arabica), κουβερτούρα γάλακτος, κουβερτούρα λευκή, φράουλες, σιρόπι καρύδας, γάλα infused με stick βανίλιαs (γάλα που έχουμε αρωματίσει με stick βανίλιας).\nΠοτήρι: Διπλού cappuccino\nΕκτέλεση: Σε μπεν μαρί, λιώνουμε 45ml κουβερτούρα γάλακτοs μαζί με 45ml κουβερτούρα λευκή. Πολτοποιούμε τις φράουλες, εκχυλίζουμε τον espresso στα 22ml και τα ενώνουμε όλα μαζί. Τοποθετούμε στο ποτήρι το σιρόπι καρύδας. Ρίχνουμε τα υπόλοιπα υλικά που έχουμε αναμείξει και τελειώνουμε με γάλα, το οποίο έχουμε κάνει infused με το stick βανίλιας.\nΠερισσότερα σε αυτή την κατηγορία: « Κωνσταντίνος Παύλου\tΚωνσταντίνος Τσεκούρας »


Ενοικιάσεις Επαγγελματικών Χώρων στο Μαρούσι | Vasilopoulos Estates\nHome > Ακίνητα > Βόρεια Προάστια > Γραφειακός Χώρος 380 τ.μ. στο Μαρούσι\nΔιατίθεται γραφειακός χώρος προς ενοικίαση σε σύγχρονο κτίριο στο Μαρούσι, 3ου ορόφου, πλησίον κεντρικής αρτηρίας. Πρόκειται για όροφο γραφείων με διαμορφωμένους χώρους και σύγχρονες εγκαταστάσεις, δίκτυο υπολογιστών, κουζίνα και τουαλέτα, χωρίσματα και αυτόνομη θέρμανση. Στο χώρο υπάρχουν επίσης χωρίσματα με γυψοσανίδα, συναγερμός, και έξοδος κινδύνου.\nΣτον όροφο αναλογούν 4 θέσεις στάθμευσης στο κτίριο.\nΓραφειακός χώρος προς Ενοικίαση


Προτιμούν να παραιτηθούν παρά να εργάζονται για 500 ευρώ - Newpost.gr\nτου Newsroom Δημοσίευση 14 Νοεμβρίου 2013, 07:33 / Ανανεώθηκε 15 Νοεμβρίου 2013, 07:32 Προτιμούν να παραιτηθούν παρά να εργάζονται για 500 ευρώ\nΜισθός κάτω από 600 ευρώ για το 80% των Ελλήνων\nΤο δίλημμα που ταλανίζει τους νέους εργαζόμενους ηλικίας μεταξύ 24 έως 30 ετών είναι αν θα παραμείνουν σε μια θέση εργασίας με 10 ώρες δουλειάς καθημερινά και με μισθό στα 500 ευρώ ή θα παραιτηθούν για να μην συμβιβαστούν. Η απόφαση συνήθως λαμβάνεται με ψυχρούς υπολογισμούς.\nΑπό τα 500 ευρώ, τα 200 είναι πολλές φορές το κόστος της μεταφοράς από τον τόπο διαμονής έως τον τόπο εργασίας, προστίθενται τα «καθημερινά» έξοδα στην εργασία, όπως το φαγητό και ο καφές, και πιθανόν κάποιες έξτρα μετακινήσεις παράλληλα με ένα βαρύ ωράριο. Σε πολλές περιπτώσεις ο υπολογισμός οδηγεί στο συμπέρασμα ότι στην τσέπη μένουν τα 200 ευρώ ή ακόμα και τα 100 ευρώ, ενώ με το επίδομα ανεργίας ή την στήριξη των γονιών τους θα είχαν σίγουρα περισσότερα χρήματα πάνω τους.\nΧαρακτηριστικό παράδειγμα η 27χρονη Ι.Ρ. που αποφάσισε να αφήσει τη δουλειά της παρά τα μεγάλα ποσοστά ανεργίας στο χώρο που εργάζεται. Με προϋπηρεσία δύο ετών στο χώρο των πωλήσεων έπαιρνε μισθό 500 ευρώ δουλεύοντας σχεδόν 10 ώρες την ημέρα και πηγαίνοντας από τον έναν πελάτη στον άλλον με ένα απαρχαιωμένο αυτοκίνητο της εταιρείας, δίχως μπόνους.\nΤα χρήματα δεν της έφταναν για τα έξοδα του σπιτιού και το ενοίκιο και έτσι ζήτησε εικονική απόλυση από την εργοδοσία για να μπει στο ταμείο ανεργίας. «Προτιμώ να ζω μέχρι να βρω κάτι άλλο με τα 360 ευρώ του ταμείου, παρά να αμείβομαι με 500 ευρώ για αμέτρητες ώρες δουλειάς και να μου μένουν στην τσέπη τα μισά. Είναι θέμα αξιοπρέπειας να αμείβεσαι για τον κόπο σου» δήλωσε στο newpost.gr.\nΜισθός μόνο για... φόρους\nΩστόσο, υπάρχουν και περιπτώσεις νέων που ξοδεύουν σχεδόν όλο το μισθό τους στους… φόρους. Με πτυχίο στη διαφήμιση και μεταπτυχιακό στο marketing, ο 29χρονος Χ.Σ. εργάζεται σε ιδιωτική εταιρεία μισθό 600 ευρώ. Στην κατοχή του όμως έχει ένα μικρό διαμέρισμα από κληρονομιά και ένα αυτοκίνητο. «Είναι αδύνατο να πληρώσω την φορολόγησή μου, το χαράτσι, τη ΔΕΗ και τα πάγια έξοδα του αυτοκινήτου με 600 ευρώ για 9 ώρες δουλειάς ακόμα και τα σαββατοκύριακα. Σκέφτομαι να παραιτηθώ επειδή δεν βγαίνω οικονομικά.\nΑυτό ακούγεται αντιφατικό, αλλά η φορολογία στην χώρα μας μόνο παράδοξες καταστάσεις δημιουργεί. Είτε με το επίδομα ανεργίας, είτε χωρίς αυτό, τουλάχιστον θα απαλλαχτώ από τους δυσβάσταχτους φόρους ως εργαζόμενος. Είναι ανεπίτρεπτο να εργάζομαι τόσες ώρες καθημερινά και στην τσέπη το κράτος να μου αφήνει τα 100 ευρώ» υποστήριξε στο newpost.gr.\nΗ 24χρονη Γ.Τ., νηπιαγωγός έφυγε επειδή με ένα μισθό εργαζόταν σε… δύο θέσεις. «Πρόσφατα έφυγα από την δουλειά μου επειδή δεν με συνέφερε πια να δουλεύω για 500 ευρώ. Η δουλειά μου βρισκόταν στα βόρεια προάστια, ενώ εγώ μένω στα δυτικά διανύοντας 50 χιλιόμετρα την ημέρα και ξοδεύοντας το ½ του μισθού μου στη βενζίνη. Εργαζόμουν εννέα με δέκα ώρες την ημέρα αντί για οκτώ και με έβαζαν ακόμα και να καθαρίζω, καθώς η εργοδοσία δεν ήθελε να προσλάβει προσωπικό καθαρισμού. Προτίμησα να μείνω άνεργη».


La Petite Veronne Μιρμάντ Γαλλία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΚαταλύματα σε Μιρμάντ\nΚράτηση σε La Petite Veronne\nvéronne, Μιρμάντ, Μιρμάντ, Γαλλία, 26270 - ΣΤΟΝ ΧΑΡΤΗ\nΔιαθέσιμα δωμάτια σε La Petite Veronne\nΠερισσότερες πληροφορίες για La Petite Veronne\nΤο La Petite Véronne, στην περιοχή Mirmande σε Μιρμάντ, αποτελεί δημοφιλή επιλογή για τους ταξιδιώτες. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΟι εγκαταστάσεις και οι υπηρεσίες που παρέχει το La Petite Véronne διασφαλίζουν την ευχάριστη διαμονή των πελατών. Το ξενοδοχείο σας παρέχει 24ωρη ρεσεψιόν, γρήγορο check-in/check-out, εγκαταστάσεις συνεδριάσεων / επίσημων γευμάτων, επιτήρηση παιδιών, οικογενειακό δωμάτιο.\nγια να εξασφαλίσει ότι οι πελάτες μας θα απολαύσουν την μεγαλύτερη δυνατή άνεση. Επιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και θέρμανση, υπηρεσία αφύπνισης, γραφείο, ανεμιστήρας, in room safe προκειμένου να ευχαριστήσουν ακόμα και τον πιο απαιτητικό επισκέπτη. Οι εσωτερική πισίνα, ψάρεμα, μασάζ, πινγκ-πονγκ, ιππασία του ξενοδοχείου είναι τα ιδανικά μέρη για να χαλαρώσετε και να ηρεμήσετε μετά από μια πολυάσχολη μέρα. Όταν ψάχνετε για ένα άνετο και βολικό μέρος για να μείνετε στη Μιρμάντ,το La Petite Véronne γίνεται το σπίτι σας μακριά από το σπίτι σας.\nΚριτικές για το La Petite Veronne από πραγματικούς επισκέπτες\nΥψηλότερη βαθμολογία από τον μέσο όρο σε Μιρμάντ


Κατοικία Γλυφάδα - Περιοδικό ΚΤΙΡΙΟ | KDI CONTRACT\nΚατοικία Γλυφάδα | Περιοδικό ΚΤΙΡΙΟ τεύχος 9/2015\nΔημοσίευση του project ΚΑΤΟΙΚΙΑ ΓΛΥΦΑΔΑ στο περιοδικό ΚΤΙΡΙΟ τεύχος 9/2015:\nΑκολουθώντας τις συνθετικές αρχές του γραφείου, αυτή η κατοικία σχεδιάστηκε με πολύ βασικές μεθόδους, που οδήγησαν σε ένα στιβαρό αλλά απλό οπτικά, μονολιθικό αποτέλεσμα με λιτές ξεκάθαρες γραμμές. Με αφετηρία τον κύβο, ο οποίος εξελίσσεται μορφολογικά – σχηματικά, αποκλειστικά και μόνο μέσω της τμηματικής αφαίρεσης, το κτίριο, ως προϊόν της συνθετικής διαδικασίας, χαρακτηρίζεται από την απλότητα στη διάρθρωση των όψεων, η οποία καλείται να συνδιαλεγεί με το μέγεθός και τον όγκο του σε έναν επιτυχημένο πειραματισμό ισορροπίας.\nΚεντρικό σημείο αναφοράς – “σκηνικό” του κτιρίου είναι η νότια κύρια όψη του, η μόνη που γίνεται άμεσα και καθ’ ολοκληρία αντιληπτή από το δρόμο και από το εσωτερικό του οικοπέδου. Μέσω της επέκτασής αυτής της όψης εκατέρωθεν ως τα πλαϊνά όρια του οικοπέδου τονίζεται η οριζόντια διάσταση της σύνθεσης, προσδίδοντας στο κτίριο την επιθυμητή στιβαρότητα. Από αυτές τις ίδιες προεκτάσεις της κύριας όψης δημιουργούνται δύο “πύλες” προς τον περιμετρικό περιβάλλοντα χώρο. Η δυτική πύλη βρίσκεται στον άξονα της εξωτερικής εισόδου της ιδιοκτησίας, οδηγεί δε και στην κύρια είσοδο του κτιρίου, η οποία πραγματοποιείται με ένα κατακόρυφο “σχίσιμο” του μονολιθικού όγκου της κατά τα άλλα αδιάρθρωτης δυτικής όψης. Η ανατολική όψη του κτιρίου χαρακτηρίζεται από μεγάλο στέγαστρο, το οποίο αποτελεί συνέχεια, σε οριζόντιο επίπεδο, της τοπικής πλαγιοκάλυψης του κτιρίου με ξύλινα πετάσματα.\nΟ υπαίθριος χώρος του κτιρίου, που διαμορφώνεται σε ενιαία στάθμη με διαφορά ενός μέτρου από το επίπεδο του δρόμου, και οι περιμετρικές φυτεύσεις εξασφαλίζουν την απαιτούμενη ιδιωτικότητα στην κατοικία. Ιδιαίτερη έμφαση δόθηκε στο λεπτομερή σχεδιασμό όλων των τμημάτων της κατασκευής τόσο σε επίπεδο αρχιτεκτονικής, όσο και σε επίπεδο εγκαταστάσεων, ώστε το κτίριο να ανταποκρίνεται στις βασικές συνθετικές αρχές του, αλλά και στις απαιτήσεις των σύγχρονων τεχνικών κατασκευής.\nΤο κτίριο αναπτύσσεται σε δύο υπέργειες στάθμες και μια υπόγεια με συνολικό εμβαδό 902 m². Από το σύνολο της κατοικίας τα 375 m² καταλαμβάνουν τους χώρους των βοηθητικών χρήσεων του υπογείου, ενώ τα 527 m² τους χώρους διαβίωσης της κατοικίας, που αναπτύσσονται σε δύο στάθμες. Το ισόγειο είναι εμβαδού 305 m² και ο όροφος 222 m². Το κτίριο τοποθετήθηκε κεντρικά και βορειοανατολικά ως προς το περίγραμμα του οικοπέδου με τρόπο που να επιτρέπει την περιμετρική ανάπτυξη του κήπου, ενώ στο εμπρόσθιο νοτιοδυτικό τμήμα δημιουργήθηκε κατάλληλος χώρος εκτόνωσης για το καθιστικό και την κατασκευή πισίνας. Σε επαφή με τις όμορες ιδιοκτησίες, στα δύο άκρα του οικοπέδου διαμορφώθηκαν η είσοδος των πεζών (δυτικά) και η ράμπα του υπογείου (ανατολικά).\nΕσωτερικά, το επίπεδό του ισογείου περιλαμβάνει τους χώρους διημέρευσης της κατοικίας (καθιστικό, τραπεζαρία, κουζίνα, playroom, ξενώνα, λουτρό) και την είσοδο. Οι χώροι λειτουργούν στο μεγαλύτερο τμήμα τους ενιαία, χωρίς κατακόρυφα διαχωριστικά στοιχεία, επιτρέποντας την ενοποίηση τους τόσο οπτικά, όσο και λειτουργικά. Στο δεύτερο επίπεδο της κατοικίας χωροθετούνται οι “ιδιωτικές” λειτουργίες της κατοικίας (υπνοδωμάτια, γραφείο και λουτρό). Ο πυρήνας κατακόρυφων κινήσεων βρίσκεται κεντροβαρικά της κατοικίας, σε άμεση επαφή με το χώρο της εισόδου και εντάσσεται σε μεγάλο αίθριο που επιτρέπει την άνετη οπτική επαφή του ισογείου με τον όροφο. Το αίθριο στεγάζεται με οριζόντιο φεγγίτη, ο οποίος αποτελεί συνέχεια του κατακόρυφου επιπέδου της εισόδου. Επιδιώχθηκε όλα τα δωμάτια και οι χώροι της κατοικίας να συνδέονται άμεσα με υπαίθριους ή ημιυπαίθριους χώρους μέσω μεγάλων ανοιγμάτων. Ιδιαίτερη προσοχή δόθηκε στο άνοιγμα της πρόσοψης στο επίπεδο του ισογείου, μέσω του οποίου γίνεται η “εκτόνωση” του καθιστικού στο χώρο της πισίνας. Πρόκειται για άνοιγμα μήκους 13,00 m, το οποίο αποτελείται από έξι φύλλα ελάχιστου προφίλ, που σύρονται επάλληλα με ηλεκτρικό μηχανισμό. Έτσι τα 8,50 m του ανοίγματος μπορούν να παραμένουν ανοιχτά, ενοποιώντας οπτικά και λειτουργικά το εσωτερικό του κτιρίου με τον περιβάλλοντα χώρο.\nΗ μελέτη εφαρμογής του κτιρίου περιελάμβανε όλες τις τυπικές επιλύσεις των επί μέρους οικοδομικών στοιχείων σε λεπτομερή σχέδια και κείμενα, αναπτύγματα όλων των χώρων του κτιρίου, πίνακες τελειωμάτων και κουφωμάτων, χρωματική μελέτη και τρισδιάστατες απεικονίσεις. Ιδιαίτερη προσοχή δόθηκε στις πολλές πρωτότυπες και μη τυποποιημένες κατασκευές. Από αυτές ξεχωρίζουν το τζάκι του σαλονιού, η κατασκευή της εξωτερικής εισόδου της ιδιοκτησίας, το εσωτερικό κλιμακοστάσιο, το αίθριο και το στέγαστρο της ανατολικής όψης. Εξωτερικά το κτίριο φέρει θερμομόνωση με τελείωμα έγχρωμου επιχρίσματος με κοκομετρία “0″ σε υπόλευκη απόχρωση, υλικό το οποίο συνδυάζεται με την απλότητα των όψεων. Για τα εξωτερικά δάπεδα χρησιμοποιήθηκαν πλάκες μαρμάρου Νάξου, ξύλινα δάπεδα και χτυπητά μάρμαρα Αλιβερίου σε σκούρο γκρι χρώμα. Τα κουφώματα είναι από αλουμίνιο, βαμμένα με βαφή ανοδίωσης σε χρώμα μαύρο ματ. Στο εσωτερικό κυριαρχεί ο μαύρος γρανίτης στο ισόγειο και το ξύλινο δάπεδο στον όροφο. Οι τοίχοι είναι παντού υπόλευκοι, ενώ σε ελάχιστα σημεία, τα οποία έπρεπε να τονιστούν έγιναν μαύροι ή καλύφτηκαν με ξύλινη επένδυση.\nΔείτε την δημοσίευση του project Κατοικία Γλυφάδα στο περιοδικό ΚΤΙΡΙΟ τεύχος 9/2015


Μαδρίτη: 2.000 θάνατοι από την ατμοσφαιρική ρύπανση | ΚΕΔΕ - Localit\nΜαδρίτη: 2.000 θάνατοι από την ατμοσφαιρική ρύπανση\nΜε πρόστιμα από την Ε.Ε. κινδυνεύει να τιμωρηθεί η Μαδρίτη για τις παραβάσεις που καταγράφονται στην ατμοσφαιρική ρύπανση για έκτη συνεχόμενη χρονιά.\nΒασική πηγή ρύπανση είναι η εκπομπή καυσαερίων από τα αυτοκίνητα. Σύμφωνα με τα στατιστικά στοιχεία στη Μαδρίτη μένουν 3,2 εκατ. κάτοικοι, εκατ. εκ των οποίων ο ένας στους δύο διαθέτουν από ένα όχημα. Οι αρμόδιες αρχές εκτιμούν ότι η ατμοσφαιρική ρύπανση προκαλεί ετησίως το θάνατο σε 2.000 πολίτες.\nΤο θέμα της ρύπανσης έχει φθάσει στα δικαστήρια από την οικολογική ομάδα «Οικολόγοι εν δράσει» η οποία έχει μηνύσει τη δήμαρχο Άννα Μποτέγια και τον υπεύθυνο περιβάλλοντος Ντιέγκο Σανχουανμπενίτο για παραβάσεις των ορίων ρύπανσης. Η οργάνωση αναφέρει ότι τις δύο πρώτες εβδομάδες του Ιανουαρίου η Μαδρίτη ήδη ξεπέρασε ένα από τα ετήσια όρια υγείας της Ευρωπαϊκής Ένωσης για το δηλητηριώδες αέριο διοξείδιο του αζώτου στην ατμόσφαιρα.\nΣύμφωνα με τον Αντόνιο Μιγκέλ Καρμόνα, υποψήφιο δήμαρχο των Σοσιαλιστών στη Μαδρίτη, οι εισαγωγές στο νοσοκομείο για αναπνευστικά προβλήματα είχαν αυξηθεί κατά 30 τοις εκατό το πρώτο δεκαπενθήμερο του Ιανουαρίου, χωρίς όμως να υπάρχουν κάποια επίσημα νούμερα. Οι αξιωματούχοι του δήμου απορρίπτουν τις μηνύσεις και τις δηλώσεις της αντιπολίτευσης ως κινήσεις δημοσιότητας πριν από τις τοπικές εκλογές του Μαΐου. Εξάλλου η πόλη έχει περιορίσει την πρόσβαση οχημάτων ντίζελ σε ορισμένα τμήματα του κέντρου της Μαδρίτης, κάτι που σχεδιάζουν να πράξουν σύντομα και άλλες πόλεις όπως το Λονδίνο και το Παρίσι. Ωστόσο εκπρόσωποι περιβαλλοντικών οργανώσεων έχουν εκφράσει τη δυσαρέσκειά τους για την καθυστέρηση λήψης αυτών των μέτρων. Το πρόβλημα διοξειδίου του αζώτου της Μαδρίτης αποδίδεται στο υψηλό ποσοστό οχημάτων (70 τοις εκατό) που χρησιμοποιούν καύσιμο ντίζελ, το οποίο είναι φθηνότερο αλλά προκαλεί μεγαλύτερη ρύπανση. Σύμφωνα με τον Παγκόσμιο Οργανισμό Υγείας, η ατμοσφαιρική ρύπανση σκοτώνει επτά εκατομμύρια ανθρώπους το χρόνο σε όλο τον κόσμο.\nΔήμος Μαδρίτης 12 Ιουνίου, 2015\nΜία αριστερή πρώην δικαστής, η οποία υποστηρίχθηκε από το κόμμα Podemos που τάσσεται κατά της…\nΔήμος Μαδρίτης 09 Φεβρουαρίου, 2015\nΜε πρόστιμα από την Ε.Ε. κινδυνεύει να τιμωρηθεί η Μαδρίτη για τις παραβάσεις που καταγράφονται…


Νεκρός και δεμένος σε αποθήκη στο Χαϊδάρι - Sputnik Ελλάδα\n19:43 31 ΜΑΡΤΙΟY 2020\nΝεκρός και δεμένος σε αποθήκη στο Χαϊδάρι\n22:50 04.01.2020 (ΕΝΗΜΕΡΩΘΗΚΕ 22:53 04.01.2020) Λήψη σύντομου url\nΆνδρας, ηλικίας 66 ετών, βρέθηκε νωρίτερα σήμερα νεκρός σε υπόγεια αποθήκη πολυκατοικίας, στο Χαϊδάρι. Τι αναφέρουν οι πρώτες πληροφορίες.\nΈνα αποτρόπαιο έγκλημα ήρθε στο φως σήμερα το απόγευμα σε βάρος ενός ρακοσυλλέκτη σε υπόγεια αποθήκη και ειδικότερα επί της οδού Δαβάκη στο Χαϊδάρι.\nΟ άτυχος άνδρας, που είναι ρακοσυλλέκτης, εντοπίστηκε δεμένος στην αποθήκη.\nΌπως αναφέρουν οι πρώτες πληροφορίες που επικαλείται το ΑΠΕ – ΜΠΕ, από αστυνομικές πηγές, τίποτα δεν αποκλείεται έως αυτή την ώρα αναφορικά με την πράξη αυτή.\nΆγνωστα παραμένουν τα κίνητρα της εγκληματικής ενέργειας τα οποία ακόμη και αν ήταν οικονομικά εκτιμάται ότι θα ήταν για κάποιο ευτελές ποσό, σύμφωνα με το news247.\nΣτο σημείο έσπευσαν αστυνομικοί του Τμήματος Ανθρωποκτονιών, ενώ στο σημείο βρίσκεται ιατροδικαστής, το πόρισμα του οποίου αναμένεται να φωτίσει την υπόθεση.\nΧαϊδάρι, αστυνομία, περιπολικό


ΕΛΕΥΘΕΡΟΙ ΕΛΛΗΝΕΣ: Κατεστημένο είμαι, ό,τι θέλω λέω\nΝαπολέων ΛιναρδάτοςΠαλαιοτέρα ο ηθοποιός Χρήστος Σιμαρδάνης είχε πει σχετικά με την «Παρέλαση Υπερηφάνειας» των ομοφυλόφιλων ότι “Δεν είμαι περήφανος που είμαι ομοφυλόφιλος. Κανείς δεν μπορεί να είναι περήφανος για το τι κάνει στο κρεβάτι του. Είναι σαν να λες ''είμαι περήφανος που έχω αυτιά''. Δεν μπορείς να είσαι περήφανος επειδή είσαι θηλαστικό ή επειδή έχεις δύο αυτιά.» Το έντυπο της πολιτικής ορθότητας, Lifo, κριτίκαρε τον κ. Σιμαρδάνη γι’ αυτή του τη δήλωση, επιχειρηματολογώντας ότι επιβάλλεται οι ομοφυλόφιλοι να αισθάνονται υπερήφανοι λόγω των διώξεων και των διακρίσεων που έχουν υποστεί. Το ερώτημα εδώ είναι γιατί τότε, η Lifo και λοιπές προοδευτικές δυνάμεις, δεν είναι υπέρ των εθνικών παρελάσεων, δεν έχουν οι Έλληνες υποστεί διώξεις και διακρίσεις σχεδόν σε όλη την διάρκεια της ιστορίας τους;\nΕίμαι σίγουρος ότι η Lifo θα απαντούσε ότι η εθνική ταυτότητα και υπερηφάνεια είναι ξεπερασμένες έννοιες, εκτός βέβαια αν αυτοί που τις επικαλούνται\nτυγχάνουν να είναι Σκοπιανοί, όποτε σε αυτή την περίπτωση, είναι φυσικό να αισθάνονται υπερήφανοι για μια εθνική ταυτότητα που κάθε σοβαρός ιστορικός στον πλανήτη κατανοεί ως μια άκρως γελοία και ιδιαίτερα πρόσφατη μυθοπλασία. Αν ανήκεις στο προοδευτικό κατεστημένο, μπορείς να λες ό,τι θέλεις, μπορείς να αλλάζεις του κανόνες κριτικής και επιδοκιμασίας ανάλογα με τις πολίτικες ανάγκες και επιδιώξεις σου.\nΕτικέτες Αντιπροπαγάνδα, Ναπολέων Λιναρδάτος, Σοδομιστής


Κουρέτας: Άμεσα τα ερευνητικά εργαστήρια της χώρας να συστρατευθούν για τη διάγνωση του κορονοϊού - TheNewspaper.gr\n-109 min. ago-Ο Τραμπ απένειμε χάρη στον Μάικλ Φλιν\n-109 min. ago-Ψηφίστηκε το νομοσχέδιο του υπουργείου Εργασίας και Κοινωνικών Υποθέσεων\n-95 min. ago-Κόκκαλης για τροπολογίες ΣΥΡΙΖΑ: Το ελάχιστο που οφείλει να πράξει η πολιτεία αν θέλει να λέγεται «κράτος πρόνοιας»\n-91 min. ago-Άρχισε η διαδικασία μεταβίβασης της εξουσίας\n-72 min. ago-Ο Τραμπ κάλεσε τους Ρεπουμπλικάνους γερουσιαστές της Πενσιλβάνια να ανατρέψουν το εκλογικό αποτέλεσμα\n-70 min. ago-Σοβαρός τραυματισμός 35χρονου δικυκλιστή σε τροχαίο με βυτιοφόρο στα Διαβατά\n-67 min. ago-Διαρκείς απολυμάνσεις σε κτήρια δημοτικών υπηρεσιών από το δήμο Φαρσάλων\n-38 min. ago-Ένωση Παιδιάτρων Λάρισας: Αδιάλειπτα στα ιατρεία μας εξετάσεις παιδιών και τακτικοί εμβολιασμοί\n-15 min. ago-Θλίψη, δάκρυα και κεριά σε κάθε γωνιά για τον χαμό του Μαραντόνα\n-8 min. ago-Δράση αλληλεγγύης στο Γενικό Νοσοκομείο Λάρισας για τους υγειονομικούς (φωτο)\nΠρόταση για συστράτευση όλων των ερευνητικών εργαστηρίων της χώρας να διακόψουν την έρευνα και να προσφέρουν τις υπηρεσίες τους στο πρόβλημα της διάγνωσης του κορονοϊού, διατύπωσε ο καθηγητής βιοχημείας του Πανεπιστημίου Θεσσαλίας Δημήτρης Κουρέτας.\nΑναλυτικά η ανάρτηση που έκανε το πρωί της Τετάρτης: “Σημερα πριν λιγο διατυπωσα παλι στο Μεγκα την προταση μου.\nΑμεσα ( χθες) πρεπει ολα τα ερευνητικα εργαστηρια της χωρας μαζι με ιδιωτικα να σταματησουν να κανουν ερευνα και να προσφερουν τις υπηρεσεις τους στο προβλημα της διαγνωσης του κορωναιου. Ολα τα μηχανηματα και τα αναλωσιμα να προσφερθουν και να συντονιστει αυτο απο το κρατος.\nΟ WHO στις 2 Μαρτιου ( δειτε εδω https://www.who.int/…/real-time-rt-pcr-assays-for-the-detec…)\nαναφερει αναλυτικα πως γινεται ΧΩΡΙΣ ΔΙΑΓΝΩΣΤΙΚΑ ΚΙΤ Η ΑΝΑΛΥΣΗ απο καποιο διαπιστευμενο εργαστηριο.\nΕτσι θα χαρτογραφησουμε τα κρουσματα.\nΠιστευω οτι ο πρωθυπουργος ακουσε και θα δρασει\nΕγω δηλωνω στρατιωτης. Δ.Κουρετας.”\nΈπεσε από το ποδήλατο και χτύπησε στο κεφάλι έξω από τη Λάρισα\nΠροχωρά η μελέτη της Περιφέρειας από τη διασταύρωσης της Περιφερειακής Τρικάλων έως την Νίκαια


ΥΓΕΙΑ | Είναι η φαρμακευτική κάνναβη μπάφος;\nΤι ισχύει, τελικά, με τις αλλαγές στον νόμο περί φαρμακευτικής κάνναβης; Είναι ή δεν είναι η φαρμακευτική κάνναβη… κανονική κάνναβη;\nΗ σύντομη απάντηση στην ερώτηση του τίτλου είναι «όχι». Η συζήτηση που έγινε –και κατά τι εκτροχιάστηκε– πριν από μερικές μέρες στη Βουλή δεν αφορά την νομιμοποίηση της κάνναβης. Ούτε της καλλιέργειάς της. Ούτε τα τύπου Άμστερνταμ coffee shops είναι κοντινό μέλλον.\nΗ νομιμοποίηση αφορά την φαρμακευτική κάνναβη και μόνο, και αυτή σε μορφή σκευασμάτων, φαρμάκων δηλαδή, που κυκλοφορούν ήδη σε άλλες χώρες της Ευρώπης, και μπορούν να εισαχθούν ελεύθερα στην Ελλάδα, κατόπιν αίτησης του θεράποντος ιατρού στον ΕΟΦ.\n«H κυκλοφορία σκευασμάτων φαρμακευτικής κάνναβης και η χορήγησή τους σε ασθενείς είναι απολύτως νόμιμη στην Ελλάδα και δεν απαιτούνται άλλες υπουργικές αποφάσεις», ανέφερε χαρακτηριστικά ο Υπουργός Υγείας Ανδρέας Ξανθός, απαντώντας χαρακτηριστικά σε ερώτηση βουλευτών.\n«Όπως ισχύει για όλα τα φάρμακα, ο ΕΟΦ έχει τη δυνατότητα, αξιοποιώντας τη διαδικασία της «έκτακτης εισαγωγής», να διασφαλίσει την πρόσβαση των ασθενών σε φάρμακα που δεν διαθέτουν άδεια κυκλοφορίας στην Ελλάδα. Το μόνο που χρειάζεται είναι αίτημα χορήγησης από θεράποντα ιατρό» πρόσθεσε ο Υπουργός Υγείας.\nΔιαβάστε το ενδιαφέρον σχετικό ρεπορτάζ της Εφημερίδας των Συντακτών, για περισσότερες απαντήσεις σχετικά με την φαρμακευτική κάνναβη και τη νομιμοποίησή της.\n14 τρόποι να γίνεις πιο υγιής 2 ώρες περπάτημα την εβδομάδα εξασφαλίζουν μακροζωία Μήπως χρειάζομαι ψυχολόγο; Να πόσο χρόνο αφαιρεί από τη ζωή σου κάθε τσιγάρο\nΟ Νεάντερταλ μέσα σου φταίει για το λίπος στην κοιλιά Το παθητικό κάπνισμα προκαλεί στυτική δυσλειτουργία; Ανακαλύφθηκε πρωτεΐνη που προστατεύει από τη γρίπη 10 συχνά συμπτώματα και τι μπορεί να σημαίνουν


Αγώνας Κρήτης | Γιάννης Μακριδάκης\nΑπό Νέλλη Ψαρρού την Σάββατο, 2 Μαρτίου 2013 στις 17:00 μμ |\nΣτα Χανιά βρέθηκε την Τρίτη, και στο Ρέθυμνο την Τετάρτη, ο συγγραφέας Γιάννης Μακρυδάκης από τη Χίο όπου, με αφορμή την κυκλοφορία του νέου του βιβλίου Του Θεού το Μάτι (εκδ. Εστία), μας μίλησε για το θέμα «Άλλο είναι η Ζωή κι άλλο αυτό που ζούμε». Στην κατάμεστη αίθουσα του Ιστιοπλοϊκού Ομίλου (Νεώριο Μώρο) στα Χανιά παραβρεθήκαμε κι εμείς για να ακούσουμε τις ενδιαφέρουσες απόψεις ενός νέου ανθρώπου που σπούδασε Μαθηματικά, ασχολήθηκε με τους υπολογιστές ζώντας όλη του τη ζωή στα αστικά κέντρα, και τελικά γύρισε στο σπίτι του παππού του στη Χίο όπου άρχισε να καλλιεργεί τη γη, να προσέχει τα ζώα του και να γράφει!\n«Οι ήρωές μου είναι το πρόσχημά μου για να μιλήσω για πράγματα άλλα, που με απασχολούν και σχετίζονται με τη ζωή στη φύση σε αντιπαράθεση με τη ζωή στην κρίση» είπε αναφερόμενος στον ταβερνιάρη αγρότη Παναγή, «όπου ζει καταγής», τον ήρωα του βιβλίου του «Το ζουμί του Πετεινού». «Γενικά οι ήρωές μου είναι λίγο λοξοί, περιθωριακοί» θα σχολιάσει λίγο πριν μπει και αυτός στο ζουμί της ομιλίας του. «Τόσο καιρό ζούσα στις πόλεις, όπου σιγά-σιγά ένιωθα πως νοικιάζω τον εαυτό μου σε κάποιους με αντάλλαγμα χρήματα, τα οποία σπαταλούσα στη συνέχεια για να τραφώ και να ζήσω, χωρίς μάλιστα να ελέγχω τι τρώω και τι πίνω. Κι άρχισα να νιώθω άσχημα γι’ αυτό». Με αυτή την προσωπική συνειδητοποίηση ενάντια στην εικονική πραγματικότητα που ζούσε, με ένα 20ήμερο διάλειμμα ζωής, συγκρότησε τη σημερινή του άποψη ο Γιάννης Μακρυδάκης για τη ζωή και την αντίσταση. Στη διάρκεια της ομιλίας του, με χιούμορ και ευρηματικότητα, μας είπε πολλά, μεταξύ αυτών και τα εξής:\n- Από μικρά παιδιά, στο σχολείο, μαθαίνουμε τον διπλανό μας ως έναν ανταγωνιστή κι εμποτιζόμαστε έτσι με το δηλητήριο του ανταγωνισμού και του ατομικισμού. Ξεχάσαμε έτσι τον διπλανό μας, τον συνάνθρωπο, αλλά και εμάς τους ίδιους καθώς από το κάθε άτομο πρέπει να ξεκινήσει η αλλαγή.\n- Στην εικονική πραγματικότητα που ζούμε στις πόλεις έχουμε γίνει υποχείρια, «κυκλοφορητές χρήματος». Αναγάγαμε το χρήμα σε αυταξία από απλό μέσο ανταλλαγής. «Παλιά, και μάλιστα όχι πολύ παλιά, στη γενιά του παππού μου μόλις, οι άνθρωποι ήταν πολυμήχανοι, μπορούσαν να κάνουν τα πάντα, ξέραν αυτό, κι εκείνο και το άλλο. Τώρα εξειδικευτήκαμε, από πολυμήχανοι γίναμε υπολογιστές. Υπολογίζουμε τα έξοδα και αν βγαίνει ο μισθός μας για να ζήσουμε. Εκφυλιζόμαστε ως άνθρωποι έτσι, ως πλάσματα. Νομίζουμε ότι αν έχουμε λεφτά είμαστε εντάξει, όλα ΟΚ. Και που είναι τώρα τα λεφτά που είχαμε; Όλη η προηγούμενη ευημερία που πήγε; Πουθενά, γιατί ο πραγματικός πλούτος, αυτός που μένει, είναι τα παραγωγικά σου μέσα, η γη σου και το νερό. Η πραγματική οικονομία είναι η φύση».\n- Τα σημαντικότερα ζητήματα είναι αυτά της διατροφής και της ενέργειας σήμερα. Και τα δύο είναι προβληματικά. Καταρχάς στοδιατροφικό: «το 2008 ο αστικός πληθυσμός της γης έγινε περισσότερος από τον αγροτικό, για πρώτη φορά. Τότε περίπου ξέσπασε και η κρίση, μπούκωσε το πράγμα. Κι εμείς αντί να προβληματιστούμε συνεχίσαμε. Κι έτσι συνέβη το ίδιο στην Κίνα το 2012: ο αστικός πληθυσμός ξεπέρασε τον αγροτικό. Από αυτό το ζήτημα προέρχονται όλα τα κακά της μοίρας μας. Επειδή,καλούνται οι λίγοι να θρέψουν τους πολλούς». Όπως σωστά εξήγησε ο Μακρυδάκης στην ομιλία του, «αυτό έχει οδηγήσει στα φάρμακα που παίρνουμε, στη βιομηχανοποιημένη παραγωγή, στους σπόρους που τους αγοράζουμε πληρώνοντας το αντίτιμο, και δεν είναι και αγνοί κιόλας…».\n- Στην ενέργεια επίσης εντοπίζεται η αποσύνδεση του ανθρώπου από τη φύση του. «Κάποτε», είπε, «οι άνθρωποι σκεφτόντουσαν πόσα ξύλα θα τους βγάλει το χωράφι τους, πότε να κλαδέψουν, πόσο θα κάψουν για να τους φτάσει… Τώρα, κλείστηκαν στα διαμερίσματα, που εγώ αποκαλώ κλουβιά του χρηματοπιστωτικού συστήματος, και αποσυνδέθηκαν από αυτή τη διαδικασία. Πατούν ένα κουμπί και δεν σκέφτονται πως και με τι κόστος παράγεται το ρεύμα, τι ενέργεια καταναλώνεται. Αυτό αυτομάτως οδηγεί σε μία σπατάλη. Κανείς μας δεν κάνει τίποτα για να αναπληρώσει έστω και το 1% απ’ ότι χαλάει»!\n- «Αστισμός»! Αυτή είναι η λέξη που χρησιμοποίησε ο Γιάννης Μακρυδάκης για να περιγράψει αυτό που μας συμβαίνει ως μια ασθένεια, ως μια βλάβη στην αντίληψη. «Έχουμε πάθε αστισμό, δηλαδή δεν αντιλαμβανόμαστε τι μας συμβαίνει, έχουμε αναπτύξει άγνοια των συνεπειών και των κινήσεών μας, δεν έχουμε πια την αντίληψη του τι μας συμβαίνει και πως επιδρά στη ζωή μας η κάθε μας κίνηση».\n- «Όση γνώση πήραμε όλα αυτά τα χρόνια –τεχνολογικά επιτεύγματα, θεραπείες για τις ασθένειες, πήγαμε στο φεγγάρι!-, άλλη τόση έχουμε χάσει. Δεν γνωρίζουμε στοιχειώδη πράγματα για να επιζήσουμε».\n- «Δώσαμε τους σπόρους μας στην Monsando, μια πολυεθνική που παράγει μεταλλαγμένα, και αν αυτή αποφασίσει αύριο ότι δεν θα μας τους πουλήσει, θα πεθάνουμε από πείνα», είπε και πρόσθεσε: «Ό,τι χρειαζόμαστε για να ζήσουμε είναι οι σπόροι, το νερό και το οξυγόνο. Α, και οι άνθρωποι γύρω μας. Αυτό το ξεχάσαμε. Ξεχάσαμε ότι είμαστε πλάσματα, ότι έχουμε ίδιες ανάγκες μ’ ένα κότσιφα: τροφή, νερό και ν’ αναπνεύσουμε. Αντί γι’ αυτά, εμείς ζητάμε ανάπτυξη, ανάπτυξη και ανάπτυξη! Και όλο το σύστημα από κάτω είναι σαθρό. Με αυτή την ανάπτυξη φτάσαμε ως εδώ, και τώρα ζητάμε περισσότερη ανάπτυξη για να ξεπεράσουμε την κρίση! Πόσο ανόητο είναι αυτό; Ενώ, ανάπτυξη είναι η δουλειά μας πάνω στη φύση, πάνω στους πόρους μας».\n- «Γιγαντώνεται η παραγωγή για να υπηρετήσει τις ανάγκες του γιγαντισμού! Τρώμε τις σάρκες μας με το να κάνουμε εμπόρευμα τα τρία ζωτικά μας στοιχεία, γη, νερό και αέρα. Ταυτόχρονα, το σύστημα μας έχει γεμίσει τύψεις, μας έχει καταστήσει συνυπεύθυνους. Δηλαδή πως; Αγοράζουμε συνεχώς συσκευασμένα προϊόντα, και μετά σου λέει ‘Ανακύκλωσε, εσύ φταις που φτάσαμε εδώ, εσύ μολύνεις, ανακύκλωσε’. Κι αυτό επειδή ψωνίζουμε από μακριά, από τις πολυεθνικές, και παράγουμε απορρίμματα. Παράγουμε απορρίμματα! Πόσο παρανοϊκή αντίφαση εμπεριέχει αυτή η φράση…».\n- «Για όλα αυτά γράφω, ιστορίες διάφορες που αποτελούν προσχήματα για να επικοινωνήσω με τον κόσμο, να περάσω αυτά τα μηνύματα. Να πω ότι ο καθένας από εμάς πρέπει να αλλάξει. Η προσωπική επανάσταση θα φέρει τη συλλογική. Να μας δούμε ξανά ως άτομα, ως προσωπικότητες, όχι ως αριθμούς. Να γυρίσουμε στη γη. Να γυρίσουμε στις αξίες. Δεν είναι ουτοπία κάτι τέτοιο. Αν για τους μεγαλύτερους η συνήθεια νικάει, οι νεότεροι ολοένα στρέφονται στον κοινοτισμό».\nΔεν κερδίζουμε τίποτα χωρίς κόπο, ήταν το βασικό μήνυμα που ήθελε να περάσει ο Γιάννης Μακρυδάκης, και το κατάφερε πολύ καλά σε μια όμορφη βραδιά στο Νεώριο Μόρο.\nΟ Γιάννης Μακριδάκης γεννήθηκε το 1971 στη Χίο και σπούδασε μαθηματικά. Από το 1997, που ίδρυσε το Κέντρο Χιακών Μελετών με σκοπό την έρευνα, αρχειοθέτηση, μελέτη και διάδοση των τεκμηρίων της Χίου, οργανώνει τα ερευνητικά και εκπαιδευτικά προγράμματα του Κέντρου, επιμελείται τις εκδόσεις του και διευθύνει το τριμηνιαίο περιοδικό “Πελινναίο”. Έχει γράψει τα βιβλία “Συρματένιοι, ξεσυρματένιοι, όλοι. Χιώτες πρόσφυγες και στρατιώτες στη Μέση Ανατολή: Μαρτυρίες 1941 – 1946″ (εκδ. Κ.Χ.Μ., Πελινναίο 2006) και “10.516 μέρες: Ιστορία της νεοελληνικής Χίου 1912 -1940″, ιστορικό αφήγημα (εκδ. Κ.Χ.Μ., Πελινναίο 2007), το πρώτο μυθιστόρημά του “Aνάμισης ντενεκές” (Eστία 2008) κυκλοφόρησε τον επόμενο χρόνο (2009) και στα τουρκικά, “Η δεξιά τσέπη του ράσου”, νουβέλα (Εστία 2009), “Ήλιος με δόντια”, μυθιστόρημα (Εστία 2010), “Λαγού μαλλί”, νουβέλα (Εστία 2010), “Η άλωση της Κωσταντίας”, μυθιστόρημα (Εστία 2011), “Το ζουμί του πετεινού”, νουβέλα (Εστία 2012).


Σε μουσική της Λ. Τόνια το σημερινό αφιέρωμα του Μουσείου Βυζαντινού Πολιτισμού – Περισκόπηση\nΣε μουσική της Λ. Τόνια το σημερινό αφιέρωμα του Μουσείου Βυζαντινού Πολιτισμού\nΗμ. δημοσίευσης Πέμπτη 19 Μαΐου 2016\nΜε αφορμή την Διεθνή Μέρα Μουσείων, το Meet the Art με την ευγενική φιλοξενία του Μουσείου Βυζαντινού Πολιτισμού, διοργανώνει ένα πρωτότυπο αφιέρωμα στην σύγχρονη Τέχνη.\nΣτις 19 Μαΐου 2016 και ώρα 20.00, στο αμφιθέατρο «Στέφανος Δραγούμης» του Μουσείου Βυζαντινού Πολιτισμού, θα παρουσιαστεί το έργο «Φαντασία νεκρή, φανταστείτε», βασισμένο στο ομώνυμο κείμενο του Ιρλανδού συγγραφέα Samuel Beckett.\nΗ μουσική της παράστασης αποτελεί πρωτότυπο μουσικό έργο της βραβευμένης συνθέτριας Λίνας Τόνια, σε σκηνοθεσία της Τζένης Αρσένη.\nΤο μονόλογο ερμηνεύει ο γνωστός ηθοποιός Νίκος Κολοβός.\nΤο έργο παρουσιάζεται για πρώτη φορά στην Ελλάδα με αυτή τη μορφή και θα αποτελέσει πόλο έλξης για τους θαυμαστές της σύγχρονης Τέχνης.\nΣυμμετέχουν οι μουσικοί Αναστασία- Σοφία Αναστασοπούλου, Όμηρος Γιαβρούμης, Δημήτρης Λεοντζάκος, Βίκυ Στυλιανού καθώς επίσης μέλη της χορωδίας Ιερού Ναού Κυρίλλου και Μεθοδίου.\n← Εμπ. Σύλλογος Αλεξάνδρειας: ειδοποίηση για έντονα καιρικά φαινόμενα → Εκδρομή στη Ρόδο διοργανώνει το ΚΑΠΗ Αλεξάνδρειας


ΒΙΚΥ ΛΕΑΝΔΡΟΣ - ΙΝ CELEBRATION CONCERT. - Alpha1News\nHome / Πολιτισμός / ΒΙΚΥ ΛΕΑΝΔΡΟΣ - ΙΝ CELEBRATION CONCERT.\nΒΙΚΥ ΛΕΑΝΔΡΟΣ - ΙΝ CELEBRATION CONCERT.\nΗ Ελληνίδα που ταξίδεψε την χώρα μας σε όλο τον κόσμο επιστρέφει στην Αθήνα. Μια γιορτινή συναυλία με τις μεγαλύτερες επιτυχίες από το ελληνικό και το διεθνές της ρεπερτόριο:\n“Η μικρή μας ιστορία” – “Το μυστικό σου”, “Après toi” – “L’ Amour est bleu”\n“Ne me quitte pas – Πες μου πως μπορείς ” , “Ζω για να σ΄αγαπώ” – “Free again” κ.α.\n«Δεν μπορούμε να κάνουμε τις μέρες μας μεγαλύτερες, όμως με την μουσική μπορούμε να τις κάνουμε καλύτερες..»Η Vicky Leandros έχει γράψει ιστορία στον χώρο της μουσικής. Οι πωλήσεις των άλμπουμ της ξεπερνούν τα 100 εκατομμύρια σε περισσότερες από 55 χώρες.\nΔΕΥΤΕΡΑ 30 ΔΕΚΕΜΒΡΙΟΥ 2019 ΣΤΙΣ 20.30\nΒΙΚΥ ΛΕΑΝΔΡΟΣ - ΙΝ CELEBRATION CONCERT. Reviewed by mixalistamou on 30.10.19 Rating: 5


Ε Κ Ο Σ Ε Ι Σ Ω Κ Ε Α Ν Ο Σ - PDF\nΕ Κ Ο Σ Ε Ι Σ Ω Κ Ε Α Ν Ο Σ\nDownload "Ε Κ Ο Σ Ε Ι Σ Ω Κ Ε Α Ν Ο Σ"\n3 Η ΚΑΡΔΙΑ ΜΟΥ ΣΟΥ ΑΝΗΚΕΙ\n4 Σειρά: Ελληνική Λογοτεχνία Συγγραφέας: Αθηνά Μπούτιβα Τίτλος: Η Καρδιά µου σου ανήκει Σελιδοποίηση: Αλίκη Τριανταφυλλίδου Φιλολογική Επιµέλεια: Ανθή Μπίσσα Εκπόνηση Εξωφύλλου: Αρχέτυπο Θεώρηση οκιµίων: Εύη Ζωγράφου. Απαγορεύεται η αναδηµοσίευση, η αναπαραγωγή, ολική, µερική ή περιληπτική, ή η απόδοση κατά παράφραση ή διασκευή του περιεχοµένου του βιβλίου µε οποιονδήποτε τρόπο, µηχανικό, ηλεκτρονικό, φωτοτυπικό, ηχογράφησης ή άλλο, χωρίς προηγούµενη γραπτή άδεια του εκδότη. Νόµος 2121/1993 και κανόνες του ιεθνούς ικαίου που ισχύουν στην Ελλάδα Αθηνά Μπούτιβα & ΕΚ ΟΣΕΙΣ ΩΚΕΑΝΟΣ Σόλωνος 136, , Αθήνα Τηλ.: , Φαξ: ISBN\n5 Α θ η ν ά Μ π ο ύ τ ι β α ΗΚα ρ δ ι ά Μ ου Σ ου Α νή κ ε ι\n7 Στον πατέρα μου Σε όσους αντελήφθησαν νωρίς τη ματαιότητα των πραγμάτων.\n9 Μ έ ρ ο ς Π ρ ώ τ ο Από το πρωί η Κατερίνα ένιωθε πόνο κάτω χαμηλά στην κοιλιά και είχε καταλάβει πως σήμερα θα γεννούσε το πέμπτο της παιδί. Ήταν Δεκέμβρης του 1970, χιόνιζε από την προηγούμενη μέρα στο ορεινό χωριό των Ιωαννίνων και εκείνη είχε πάει από νωρίς στον στάβλο για να ταΐσει τα ζωντανά. Ο άνδρας της πάλι, ο Κυριάκος, όπως όλα αυτά τα χρόνια του έγγαμου βίου τους, κοντά στα δώδεκα, έτσι και σήμερα ήταν στο καφενείο του χωριού και έπινε. Η Κατερίνα έμεινε ορφανή όταν ήταν δεκαέξι χρονών και μέχρι να δημιουργήσει τη δική της οικογένεια την είχε πάρει στο σπίτι του ο πρώτος ξάδελφος του πατέρα της, ο Παναγιώτης. Η γυναίκα του δεν την ήθελε, τη θεωρούσε βάρος, γι αυτό όσο καιρό έμεινε μαζί τους την έβαζε και έκανε όλες τις δουλειές του σπιτιού. Όταν έπειτα από μερικά χρόνια τη ζήτησε ο Κυριάκος για γυναίκα του τού την έδωσαν αμέσως κάτω από την έντονη επιμονή της θείας της. «Ένας άνδρας της πέφτει, ας τον πάρει να τελειώνουμε με δαύτην. Πόσο καιρό θα τη συντηρούμε;»\n10 Α Θ Η Ν Α Μ Π Ο Υ Τ Ι Β Α Έτσι κι έγινε. Μετά τον γάμο κανένας τους δεν ρώτησε ξανά για την Κατερίνα. Το μόνο που της έδωσαν ήταν ένα χωράφι δεκαέξι στρεμμάτων που το είχαν μισό-μισό με τον συγχωρεμένο τον πατέρα της. Ο Κυριάκος, όπως ήταν φυσικό, δεν έχασε καιρό, το πούλησε αμέσως. Δεν είχε δουλέψει ποτέ στη ζωή του, ό,τι περιουσία είχε κληρονομήσει από τους γονείς του την πουλούσε σιγάσιγά και τα χρήματα γίνονταν ποτό. Εδώ και δυο χρόνια είχε ανοιχτεί με δανεικά που έπαιρνε από δεξιά και αριστερά και το χρέος ήταν πια δυσβάστακτο. Μετρούσε πλέον τις ημέρες αντίστροφα μέχρι να έρθει η ώρα να γεννήσει η Κατερίνα και να σωθεί, όπως χαρακτηριστικά έλεγε στον εαυτό του. Η ώρα ήταν περασμένες επτά, το χιόνι είχε σκεπάσει τα πάντα στο μικρό χωριό και ο πρωτότοκος γυιός της οικογένειας Ομήρου, ο οκτάχρονος Ζαχαρίας, πήγε γρήγορα στο καφενείο για να φωνάξει τον πατέρα του, καθώς την Κατερίνα την είχαν πιάσει οι πόνοι της γέννας. Κατά τη διάρκεια του τοκετού μια σκέψη μονάχα βασάνιζε τον νου της: Δεν έπρεπε να είχα μείνει έγκυος, τώρα θα μου πάρουν το μωρό μου. Γιατί, γιατί; Η Μυρτώ ήρθε στον κόσμο στις 21:15 το χιόνι είχε σταματήσει να πέφτει αλλά ο αέρας άρχισε να φυσάει σαν τρελός λες και ήθελε να κάνει αισθητή την παρουσία του. Ο μόνος που χάρηκε με τη γέννηση της Μυρτώς ήταν ο Κυριάκος. K 10 L\n11 Η Κ ΑΡΔΙΑ ΜΟΥ ΣΟΥ ΑΝΗ ΚΕΙ «Ήρθε η ώρα να με ξεχρεώσει η ξαδέλφη και να μου δώσει και τα λεφτά που μου υποσχέθηκε. Το πρωί θα πάω στο μπακάλικο του κυρ Κώστα να τηλεφωνήσω στην Ιωάννα να έρθουν με τον Οδυσσέα να πάρουν τη μικρή μας, να κανονίσουμε και τα τυπικά της υιοθεσίας και μετά... μετά αντίο φτώχεια και για μένα, ζήτω η καλή ζωή». Τη σκέψη του τη διέκοψε το σπαρακτικό κλάμα της Κατερίνας. «Τί έπαθες βρε γυναίκα και κλαις; Εσύ κανονικά θα έπρεπε να χαίρεσαι, όλα μας τα προβλήματα επιτέλους θα λυθούν». «Δεν ντρέπεσαι καθόλου που έκανες το παιδί μας εμπόρευμα; Το βάρος του το μετέτρεψες σε πεντοχίλιαρα. Εγώ φταίω όμως, δεν έπρεπε να κοιμηθώ ξανά μαζί σου, εγώ μόνο φταίω, εγώ». «Ο Θεός μας λυπήθηκε και μας την έστειλε, η γέννησή της είναι θεόσταλτο δώρο. Αφού δεν ήθελες να δώσουμε τον Ζαχαρία μας πριν από δυο χρόνια, μας έφερε τώρα τούτη δω για να σωθούμε. Επίσης, είναι και κορίτσι και έτσι ο αποχωρισμός θα μας στοιχίσει και λιγότερο». «Σε σιχαίνομαι, μια άσπρη μέρα δεν έχω δει από τότε που σε παντρεύτηκα, αλλά, αυτή η αναθεματισμένη η ξαδέλφη σου φταίει, που σου φούσκωσε τα μυαλά με τα λεφτά της ήξερε ο Θεός γιατί δεν της έδωσε παιδιά». «Αρκετά είπες, τη Μυρτώ θα τη δώσουμε, τέλος». K 11 L\n12 Α Θ Η Ν Α Μ Π Ο Υ Τ Ι Β Α Βαριά σιωπή έπεσε στο φτωχικό της οικογένειας Ομήρου. Η Κατερίνα όλο το βράδυ έκλαιγε και παρακαλούσε τον Θεό να μην της πάρουν την κόρη της. Μπορεί να είμαι φτωχή, αλλά υπερήφανη. Εγώ τί θα είμαι για την κόρη μου, μια μακρινή θεία; Βαθιά μέσα της όμως ήξερε ότι η απόφαση του άνδρα της ήταν οριστική. «Ζαχαρία, γιατί ο μπαμπάς θα δώσει την αδελφούλα μας στη θεία Ιωάννα;» ρώτησε η εξάχρονη Μαρία. «Δεν ξέρω». «Μόνο η μαμά μας αγαπάει είδες, εσένα δεν ήθελε να σε δώσουν». «Εγώ δεν πάω πουθενά και να ήθελε ο μπαμπάς. Είμαι ο άνδρας του σπιτιού και θα μείνω εδώ να φροντίζω εσάς και τη μαμά μας». «Την μπέμπα μας γιατί τη φωνάζουν Μυρτώ;» πετάχτηκε και ρώτησε η πεντάχρονη Σοφία που τόση ώρα έπαιζε με την κούκλα της και δεν συμμετείχε στην κουβέντα τους. «Με ζαλίσατε και οι δυο σας με τις ερωτήσεις, κοιμηθείτε γιατί αν μας ακούσει ο μπαμπάς θα μας χτυπήσει». Η μόνη που δεν καταλάβαινε τί γινόταν εκείνο το βράδυ στο σπίτι ήταν η δίχρονη Όλγα. Η Σοφία όμως παρακούοντας τον αδελφό της πήγε στο διπλανό δωμάτιο που ήταν η μητέρα της και η νεογέννητη Μυρτώ. «Μανούλα μου, μην κλαις και μη στενοχωριέσαι, K 12 L\n13 Η Κ ΑΡΔΙΑ ΜΟΥ ΣΟΥ ΑΝΗ ΚΕΙ μπορεί να μας πάρουν τη Μυρτώ μας αλλά όχι και τον Ζαχαρία. Μάλιστα μου είπε πως θα μείνει εδώ για να φροντίζει εμάς και εσένα». «Αγάπη μου γλυκιά, θα καταλάβεις το πώς νιώθω αυτή τη στιγμή όταν μεγαλώσεις και γίνεις και εσύ μαμά. Δεν μπορώ να ξεχωρίσω τα παιδιά μου, σας αγαπάω και σας θέλω όλα κοντά μου». «Και εγώ μαμά μου σε αγαπάω πάρα πολύ, τον μπαμπά όμως λίγο, όλο μας φωνάζει όποτε βέβαια θυμάται να γυρίσει στο σπίτι από το καφενείο». «Δεν πρόκειται να του επιτρέψω ποτέ ξανά να σας φωνάξει ας δώσει τη Μυρτώ μας και από κει και μετά θα πολεμήσω για εσάς και την ευτυχία σας». «Καλά, πάω για ύπνο τώρα, σε αγαπάω πολύ». «Και εγώ άγγελέ μου». Η Κατερίνα μετά τη σύντομη κουβέντα που έκανε με τη μικρή Σοφία πήρε δύναμη και αποφάσισε να παλέψει. Δεν θα άφηνε τον Κυριάκο να σπαταλήσει τα χρήματα που θα τους έδιναν η Ιωάννα και ο Οδυσσέας στο ποτό και στην καλοπέρασή του. Τα λεφτά ανήκουν και στα παιδιά μου, όχι μόνο σ αυτόν. Και έτσι την πήρε ο ύπνος έχοντας πάντα στο πλευρό της τη νεογέννητη Μυρτώ. Ο Κυριάκος μετά τον τσακωμό του με την Κατερίνα και αφού είχε φύγει και η μαμή, η κυρα-γιώτα, που του είχε ξεγεννήσει και τα πέντε παιδιά του, κάθισε στο σαλόνι, άνοιξε ένα μπουκάλι κονιάκ και το βράδυ του το K 13 L\n14 Α Θ Η Ν Α Μ Π Ο Υ Τ Ι Β Α πέρασε πίνοντας και χαζεύοντας τη φωτιά, ενώ οι σκέψεις κατέκλυζαν το μυαλό του. Μήπως αν της πω ότι τελικά δεν θα της δώσω το παιδί, μου δώσει παραπάνω χρήματα; Αποκλείεται να καταπατήσει τον όρκο που έχει δώσει στον πεθερό της, τον μεγαλοδικηγόρο Δημήτρη Καρρά. Η κόρη μου θα ζήσει σαν πριγκίπισσα και όποτε μου τελειώσουν τα λεφτά θα μπορώ να την εκβιάσω πως θα πω όλη την αλήθεια στη Μυρτώ αλλά και στον Οδυσσέα για το τί είχε κάνει στο παρελθόν με τον πεθερό της! Την κρατάω στο χέρι, αυτή φταίει που μου τα αποκάλυψε όλα και κάπως έτσι τον πήρε ο ύπνος και δεν κατάλαβε ούτε πότε ξύπνησε το μωρό. Η Μυρτώ άρχισε να κλαίει γύρω στις επτά το πρωί και η Κατερίνα πετάχτηκε αμέσως από το κρεβάτι της. «Αγάπη μου, ξύπνησες; Πεινάει ο άγγελός μου; Τώρα θα σου δώσει η καλή σου η μανούλα γάλα». Ήθελε να την έχει συνέχεια στην αγκαλιά της, να τη μυρίζει, να τη χαϊδεύει και να φιλάει τα μικροσκοπικά χεράκια της, όμως φοβόταν πολύ μη δεθεί μαζί της αυτές τις λίγες ημέρες που θα την είχε κοντά της γιατί μετά ο αποχωρισμός θα ήταν σαν ένας μικρός θάνατος. Προσπαθούσε να πείσει τον εαυτό της πως όλα γίνονται για το καλό και των άλλων παιδιών της και όχι μόνο για το καλό της Μυρτώς. Αν ζούσαμε και εμείς στην Αθήνα ή έστω στα Ιωάννινα θα έπαιρνα τα παιδιά μου και θα έφευγα. Τώρα K 14 L\n15 Η Κ ΑΡΔΙΑ ΜΟΥ ΣΟΥ ΑΝΗ ΚΕΙ πώς να φύγω από δώ; Όποιον και να ρωτήσεις στο χωριό όλοι θα σου πουν πως είναι προτιμότερο να δώσουμε το παιδί μας παρά να μεγαλώσει μαζί μας. Γιατί, Θεέ μου με τιμωρείς; Γιατί; Οι σκέψεις που βασάνιζαν το μυαλό της έφυγαν μονομιάς όταν είδε τον Κυριάκο να μπαίνει σαν σίφουνας στην κρεβατοκάμαρα για να δει τί κάνουν εκείνη και η Μυρτώ. Είχε φτάσει η ώρα που έπρεπε να απαιτήσει κάποια πράγματα και για τα υπόλοιπα παιδιά της. «Καλημέρα. Ξύπνησαν τα κορίτσια μου;» «Βλέπω έχουμε κέφια σήμερα να υποθέσω πως την ημέρα σου την έχει φτιάξει η κόρη σου και τα λεφτά που θα αποκτήσεις αν τη δώσουμε». «Και εσύ, απ ό,τι βλέπω, ροδάνι πάει η γλώσσα σου. Δεν υπάρχει αν τη δώσουμε, το παιδί είναι της Ιωάννας. Πρέπει να διαγράψεις από το μυαλό σου ότι χθες το βράδυ γέννησες το πέμπτο σου παιδί». «Για να διαγράψω όπως λες αυτούς τους εννέα μήνες που κουβαλούσα μέσα μου τη Μυρτώ, και φυσικά τη χθεσινή γέννησή της, θα πρέπει και εσύ να δεχθείς αυτά που θα σου πω». «Μπα, βάζουμε και όρους Κατερινάκι; Για να ακούσω λοιπόν τί έχεις να μου πεις». Το βλέμμα της έπεσε πάνω στη Μυρτώ που μόλις την είχε πάρει ο ύπνος σκέφτηκε πόσο αθώα έδειχνε και οπλιζόμενη με θάρρος από τον μικρό της άγγελο, έθεσε τις απαιτήσεις της στον Κυριάκο. K 15 L\n16 Α Θ Η Ν Α Μ Π Ο Υ Τ Ι Β Α «Αφού η ξαδέλφη σου μας υποσχέθηκε πως όχι μόνο θα πληρώσει τα χρέη μας αλλά θα μας δώσει και ένα μεγάλο χρηματικό ποσό απαιτώ τα μισά λεφτά να μπουν σε έναν ξεχωριστό λογαριασμό στο όνομα και των τεσσάρων παιδιών μας γιατί μόνο έτσι μπορεί να διασφαλιστεί το μέλλον τους». «Μου φαίνεται πως τρελάθηκες». «Εγώ μια χαρά είμαι. Νομίζεις πως θα σε αφήσω να τα φας και αυτά; Επίσης, από δώ και πέρα θα συμπεριφέρεσαι στα παιδιά μου ως αληθινός πατέρας, τέρμα οι φωνές και το ξύλο. Και να μην ξεχνάς πως τις κόρες μου δεν τις γέννησα για να σε υπηρετούν, κατάλαβες;» «Τόσο μίσος, λοιπόν, έκρυβες όλα αυτά τα χρόνια μέσα σου για μένα;» «Από πότε η αλήθεια έχασε την έννοιά της; Μην κάνεις πως δεν καταλαβαίνεις και σταμάτα να ρίχνεις τις ευθύνες επάνω μου». «Ωραία, λοιπόν, θα γίνουν όλα όπως θες. Να ξέρεις όμως ότι τα αγαπάω όλα μου τα παιδιά». «Και πιο πολύ απ όλα το έκτο σου, το ποτό». Ο Κυριάκος έφυγε από το σπίτι χτυπώντας δυνατά πίσω του την πόρτα. Για λίγα λεπτά η Κατερίνα νόμισε πως θα χάσει το παιχνίδι ειδικά μετά την τελευταία της κουβέντα, τα χρήματα, όμως, τελικά πρέπει να ήταν τόσο πολλά που περίσσευαν έστω και λίγα για τα παιδιά του. Παρ όλο που η γλυκιά Κατερίνα είχε γεννήσει πριν K 16 L\n17 Η Κ ΑΡΔΙΑ ΜΟΥ ΣΟΥ ΑΝΗ ΚΕΙ από λίγες ώρες και κανονικά θα έπρεπε να ξεκουράζεται, εκείνη δεν έδωσε σημασία στην κατάστασή της, ντύθηκε όσο πιο χοντρά μπορούσε και έφυγε για να πάει στον στάβλο. Το χιόνι είχε αρχίσει να γίνεται πάγος και με δυσκολία έφτασε στα ζωντανά. Αφού τα περιποιήθηκε γύρισε στα βιαστικά στο σπίτι για να ετοιμάσει το γάλα των παιδιών. «Ξυπνήσατε;» «Ναι», φώναξαν και τα τέσσερα ταυτόχρονα. «Μαμά, σήμερα που δεν έχουμε σχολείο θα ασχοληθούμε όλη την ημέρα με την μπέμπα, να τη χαρούμε και εμείς λίγο, πριν μας την πάρουν», είπε ο Ζαχαρίας. «Είμαστε σύμφωνοι, η μαμά δεν θα σας χαλάσει το χατίρι». Και κάπως έτσι κύλησε η μέρα τους με γέλια και παιχνίδια. Ο Κυριάκος στο μεταξύ, μόλις έφυγε από το σπίτι τους έκανε αρχικά μια στάση στο καφενείο του χωριού. «Να σου ζήσει η κόρη και καλότυχη», του ευχήθηκαν οι συγχωριανοί του. «Σας ευχαριστώ και σήμερα κερνάω εγώ όλο το μαγαζί». Γύρω στις δέκα σηκώθηκε από το αγαπημένο του τραπέζι αφού είχε πιει πρώτα και την τελευταία γουλιά από το πιοτό του και μόλις αποχαιρέτησε και τους φίλους του κατευθύνθηκε στο μπακάλικο του κυρ Κώστα για να πάρει επιτέλους τηλέφωνο την Ιωάννα προκει- K 17 L\n18 Α Θ Η Ν Α Μ Π Ο Υ Τ Ι Β Α μένου να της ανακοινώσει τα ευχάριστα νέα. «Παρακαλώ, οικία κυρίου Οδυσσέα και κυρίας Ιωάννας Καρρά. Τί θα θέλατε;» «Καλημέρα, θέλω την κυρία Ιωάννα. Είμαι ο Κυριάκος να της πεις». «Μισό λεπτό κύριε». Η Ιωάννα έπινε τον καφέ της και διάβαζε τις εφημερίδες της ημέρας ενώ ο Οδυσσέας αν και ήταν Σάββατο βρισκόταν στο δικηγορικό του γραφείο. «Κυρία, σας ζητά ο κύριος Κυριάκος». «Ευχαριστώ, πήγαινε στη δουλειά σου τώρα». «Κυριάκο, καλημέρα. Έχουμε ευχάριστα;» «Να σου ζήσει η Μυρτώ. Χθες το βράδυ έγινες μητέρα». Για λίγο μούδιασε δεν ήθελε κορίτσι, θα προτιμούσε να ήταν αγόρι. «Ευχαριστώ, θα τα πούμε τα υπόλοιπα από κοντά», του απάντησε κοφτά. «Σας περιμένουμε και όλα θα γίνουν όπως έχουμε συμφωνήσει, εντάξει;» «Ναι, δεν αλλάζει τίποτε, μην ανησυχείς, το πολύ σε δυο μέρες θα είμαστε εκεί. Να δώσεις τους χαιρετισμούς μου στην Κατερίνα». «Θα τους δώσω, καλή σου μέρα». I K 18 L\n19 Η Κ ΑΡΔΙΑ ΜΟΥ ΣΟΥ ΑΝΗ ΚΕΙ Η Ιωάννα Ομήρου-Καρρά ζούσε πλέον σε μια μεζονέτα επί της οδού Αναγνωστοπούλου στο Κολωνάκι μαζί με τον σύζυγό της, τον μεγαλοδικηγόρο Οδυσσέα Καρρά, και όχι στο ορεινό χωριό των Ιωαννίνων όπως πριν από κάμποσα χρόνια. Πήρε ένα μπουκάλι κονιάκ, είπε στην υπηρέτριά της να μην την ενοχλήσει κανείς και κάθισε στην αγαπημένη της πολυθρόνα στο σαλόνι. Αγνάντευε έξω από το παράθυρο κάνοντας παράλληλα μια αναδρομή στα παιδικά της χρόνια. «Εγώ όταν μεγαλώσω θα γίνω δικηγόρος. Εσύ Κυριάκο, τί θες να γίνεις;» «Πλούσιος». «Και πώς θα γίνεις πλούσιος χωρίς να σπουδάσεις;» «Θα με κάνεις εσύ». «Καλά και εσύ τί θα μου δώσεις;» «Ένα από τα παιδιά μου». «Αχ, ωραία και κατά προτίμηση να είναι αγόρι». «Θα το προσπαθήσω, αλλά δεν σ το υπόσχομαι». Πού να φανταζόταν τότε, πριν από είκοσι χρόνια, πως αυτό το αθώο παιδικό όνειρο θα έβγαινε κάποτε αληθινό! Συνεχίζεται... K 19 L


Βέτο Ρωσίας και Κίνας για τη Συρία στο Συμβούλιο Ασφαλείας | ΚΟΣΜΟΣ | antinews.gr\nΒέτο Ρωσίας και Κίνας για τη Συρία στο Συμβούλιο Ασφαλείας\nΕύα 19/07/2012 18:26:18\nje te connais par la folie terrible du peuple 19/07/2012 19:41:58\nαν το νάτο επιτεθεί στη συρία εμείς παρέχουμε βάσεις, αεροπλάνα κλπ;\nΓιώργος1 @ je te connais par la folie terrible du peuple 19/07/2012 21:20:19\nΑν το ζητήσουν, προφανώς ναι...\nκύριος Χ @ je te connais par la folie terrible du peuple 19/07/2012 22:08:23\nΤο καλύτερο που έχουμε να κάνουμε είναι να κάτσουμε στα αυγά μας σε αυτή την περίπτωση. Δεν έχουμε τπτ να κερδίσουμε με το να συμπαραταχθούμε ανοιχτά με το ένα στρατόπεδο ή το άλλο. Η θέση μας είναι έτσι κι αλλιώς λεπτή λόγω σχέσεων με Ρώσους.\ngram 19/07/2012 19:47:55\nΟι τελευταιες αναφορές κάνουν λόγο για 20.000 Σύριους να περνούν τα σύνορα με το Λίβανο στις τελευταίες 24 ώρες. Καταρέει κι αυτή η αυταρχική χώρα και πλέον το τόξο αστάθειας μας περιβάλλει. Εμείς βέβαια βάλαμε τον Καμαρινόπουλο στην ΕΥΠ και διώξαμε τον Μπαλάκο απ' την Αστυνομία...\nΓιώργος1 @ gram 19/07/2012 21:21:34\nΆντε να καταρρεύσουν και οι άλλοι δυο μπαμπούλες, Ιράν και Β. Κορέα, να ησυχάσει ο πλανήτης. Θα έρθει ειρήνη, πουλάκια θα πετάνε ελεύθερα στον ουρανό, λουλούδια θα ανθίσουν, όλα καλά θα πάνε!\nIωάννης34 @ gram 20/07/2012 00:42:01\nΚαι θα περιθάλψουμε και Σύριους,όπως κάναμε με τους Λίβ;\nΣΧΟΛΙΑΣΤΗΣ ΧΩΡΙΣ ΣΥΝΟΡΑ 20/07/2012 00:03:47\nαληθευει οτι το Ισραηλ κανει γενικη επιστρατευση την ωρα που μιλαμε;\nIωάννης34 20/07/2012 00:44:22\nΕχει γερές πλάτες πάντως,του το αναγνωρίζουμε του Ασάντ.Με τέτοιους συμμάχους θα βαστάξει γερά.\nΗ Γερμανία γιατί δεν είναι μόνιμο μέλος του Συμβουλίου Ασφαλείας;\nman8os @ Iωάννης34 20/07/2012 07:23:03\nΕπειδη ακομη πληρωνει τη ρυθμιση του κοσμου του 1945\noinomaos 20/07/2012 03:29:04\nδεν φτανανε οι καρεκλες στην αιθουσα συσκεψης,\nman8os 20/07/2012 07:23:42\nΔε μας συμφερει να αναδειχτει μια κυβερνηση μαριονετα της Τουρκιας στη Συρια


H 63χρονη Sharon Stone μας υπενθυμίζει ποια έχει τα ωραιότερα πόδια του Hollywood | Gpop.gr\nH 63χρονη Sharon Stone μας υπενθυμίζει ποια έχει τα ωραιότερα πόδια του Hollywood\nΗ Sharon Stone έχει υπάρξει μια από τις πιο σέξι ηθοποιούς του Hollywood και παραμένει μέχρι σήμερα μια πολύ όμορφη γυναίκα.\nΗ ηθοποιός συνεχίζει να ασχολείται με την υποκριτική και το μόντελινγκ. Στα 62 της χρόνια παραμένει απόλυτα εντυπωσιακή, αισθησιακή και γοητευτική, αποδεικνύοντας ότι ο χρόνος που περνά δεν την αγγίζει.\nΜάλιστα, η Sharon Stone αυτή τη φορά κοσμεί το εξώφυλλο του επερχόμενου τεύχους του Elle Spain, το οποίο είναι αφιερωμένο στο γυναικείο σώμα και εντυπωσιάζει.\nΣυγκεκριμένα η 63 ετών ηθοποιός που δεν θα σταματήσει ποτέ να μας θυμίζει ποια έχει τα ωραιότερα πόδια του Hollywood, ποζάρει σε μια καρέκλα φορώντας ένα πράσινο παλτό, με καλλίγραμμα πόδια της να κόβουν την ανάσα.\nΤο εξώφυλλο πραγματοποιείται λίγες ημέρες μετά την κυκλοφορία της αυτοβιογραφίας της, με τίτλο «The Beauty Of Living Twice».\nΔείτε τα εντυπωσιακά εξώφυλλα της Sharon Stone για…\nPrevious Post: O Tom Ellis έλαβε ένα ύποπτο δέμα στο σπίτι του\nNext Post: Η Θεσσαλονίκη στη Δικτατορία, 20 χρόνια μετά στην ΕΡΤ3


Έχει ξαναβιάσει ο 35χρονος που κατηγορείται για τον βιασμό της 50χρονης καθαρίστριας - Thessalikipress.gr | Η εβδομαδιαία εφημερίδα της Θεσσαλίας τώρα ONLINE\nΈχει ξαναβιάσει ο 35χρονος που κατηγορείται για τον βιασμό της 50χρονης καθαρίστριας\n21/06/2021, 13:34 21/06/2021\nΠρόσφατα αποφυλακισμένος φέρεται να είναι ο 35χρονος που αναζητεί η Αστυνομία για τον βιασμό στα Κάτω Πετράλωνα. Το 2020 φέρεται να έχει αποφυλακιστεί έπειτα από 5 χρόνια φυλάκισης και πάλι για υπόθεση βιασμού, ο 35χρονος που κατηγορείται για τον βιασμό 50χρονης καθαρίστριας, το Σάββατο, σε διαμέρισμα στα Κάτω Πετράλωνα. Ο φερόμενος ως δράστης, είχε φυλακιστεί το 2015 για βιασμό. Όπως κατήγγειλε η 50χρονη, ενώ καθάριζε πολυκατοικία στην οδό Συμμαχιδών στα Κάτω Πετράλωνα, ο 35χρονος την άρπαξε και την έβαλε με τη βία στο διαμέρισμά του, όπου την βίασε κατ’ επανάληψη.\nΗ γυναίκα διακομίστηκε σε νοσοκομείο για την παροχή πρώτων βοηθειών. Η Αστυνομία τον έχει ταυτοποιήσει και τον αναζητά.\n«Χτυπούσε τη μητέρα του που ήταν επίσης καθαρίστρια»\nΣυγκλονίζει η μαρτυρία της γυναίκας που βρήκε την κακοποιημένη καθαρίστρια «Είμαι η πρώτη που είδα την γυναίκα. Την βρήκα ημίγυμνη και με παραμορφωμένο το πρόσωπο της από τα χτυπήματα και ψυχολογικά ήταν χάλια» ανέφερε στον ΑΝΤ1. Ακόμα όπως ανέφερε η ίδια έπειτα από επικοινωνία με το θύμα «επτά φορές την βίασαν και την ξυλοκόπησαν. Ήταν χάλια η γυναίκα, σκοτωμένη στο πρόσωπο. Η γυναίκα κατάφερε να βγει από το μπαλκόνι και να φύγει από το διαμέρισμα».\n«Καθυστέρησε η Αστυνομία. Ήρθαν πάρα πολύ αργά. Ήρθε η Αστυνομία στις 10 το βράδυ. Αυτός θα περίμενε μέσα; Έφυγε από τον φωταγωγό, μετά από τον δεύτερο όροφο είναι ανοιχτός ο φωταγωγός».Μάλιστα η ίδια μάρτυρας αναφέρει ότι ο 35χρονος που καταγγέλλεται ως δράστης «έδερνε όλο τον καιρό τη μητέρα του» που τυχαίνει να είναι κι εκείνη καθαρίστρια.\nPrevious ArticleΚαιρός: Τετραήμερο καύσωνα με θερμοκρασίες που θα ξεπεράσουν τους 40 βαθμούς – Χάρτες του meteoNext ArticleΣτις ράγες της υποβάθμισης κινείται πλέον ο Μουτζούρης…


“Γιατί στις 7 Ιουλίου πρέπει να επιστρέψει η λογική” – Χιώτικη Διαφάνεια\n“Γιατί στις 7 Ιουλίου πρέπει να επιστρέψει η λογική”\n5 Ιουλίου 2019 diafaneia\nΒρισκόμαστε μια ανάσα πριν τις εκλογές της 7ης Ιούλη και το γενικό αίσθημα που αποτιμάται στον κόσμο είναι θυμός για τον ΣΥΡΙΖΑ και φόβος για την ΝΔ που δείχνει να καλπάζει προς την πρώτη θέση και να φλερτάρει με την αυτοδυναμία. Και τα δύο αυτά συναισθήματα δεν έχουν να προσφέρουν τίποτα στην προσπάθεια αποδέσμευσης από καταστροφικές λογικές και πολιτικές που δημιούργησαν αδιέξοδα όλα αυτά τα χρόνια της κρίσης. Αντιθέτως πιθανώς να τροφοδοτούν την έναρξη μιας νέας περιδίνησης για τη χώρα. Χωρίς αμφιβολία η λογική του μικρότερου κακού δεν πρέπει να κυριαρχήσει.\nH NΔ ευαγγελίζεται ότι θα φέρει την ανάπτυξη. Πίσω όμως από το πρόταγμα αυτής της βαρυσήμαντης τοποθέτησής της δεν λέει κουβέντα στον λαό για την ταμπακιέρα. Πιο συγκεκριμένα δε λέει τίποτα για τις χαμηλόμισθες θέσεις εργασίας και τις ελαστικές μορφές απασχόλησης (ετεροαπασχόληση, ημιαπασχόληση). Κρύβει το σκληρό νεοφιλελεύθερο πρόσωπό της πίσω από τις αδυναμίες του ΣΥΡΙΖΑ, που ούτως ή άλλως καταρρέει, εφαρμόζοντας τη λογική του ώριμου φρούτου. Έτσι έχουμε φτάσει στο σημείο ο Κυριάκος Μητσοτάκης να φλερτάρει με ποσοστά που ούτε κατά διάνοια δε θα μπορούσε ποτέ να φανταστεί.\nΚαι εδώ ακριβώς έγκειται μια από τις μεγαλύτερες ευθύνες του ΣΥΡΙΖΑ. Κατάφερε να ωθήσει τα πράγματα προς μια δεξιά “παλινόρθωση” όχι μόνο με τις ολέθριες πολιτικές του αλλά και με την ιερή αμνηστία που έδωσε στην καταστροφική πενταετία 2004-2009 στις κυβερνήσεις Κ. Καραμανλή που εκτροχίασαν εντελώς δημοσιονομικά τη χώρα ( πρόσφατες είναι οι δηλώσεις Γιούνκερ για την παραποίηση των στατιστικών στοιχείων την περίοδο 2004-2009). Γιατί άραγε αυτή η βελούδινη αντιμετώπιση ;\nΆλλωστε δεν πρέπει να λησμονούμε ότι ο ΣΥΡΙΖΑ είναι αυτός που σχεδόν σε όλη τη διάρκεια της κυβέρνησής του μας συνήθισε στην δεξιά. Ποιός μπορεί να λησμονήσει τον ανεκδιήγητο ακροδεξιό κυβερνητικό του εταίρο κύριο Πάνο Καμμένο ; Την κυρία Κουντουρά, τον Τέρενς Κουίκ ;\nΑναμφίβολα εμείς στο ΚΙΝΑΛ/ΠΑΣΟΚ θα πρέπει να πούμε κι ένα ευχαριστώ στον κύριο Τσίπρα. Ήταν αυτός που παίρνοντας την ηλεκτρική σκούπα μάζεψε ένα σωρό αριβίστες, καρεκλολάγνους του χώρου μας όπως Ραγκούση, Τόλκα, Μωραϊτη, Θεοχαρόπουλο, Ξενογιαννακοπούλου κ.α. συνθέτοντας ένα θλιβερό μωσαϊκό ανύπαρκτων πολιτικά προσωπικοτήτων και το ονόμασε διεύρυνση. Έτσι δεν είναι κύριε Παπαληέ ;\nΑπό τη μια αντιλαϊκές προσεγγίσεις από τη ΝΔ και απαξιώση της πολιτικής και δημαγωγία από τον ΣΥΡΙΖΑ από την άλλη. Και τα δυο μαζί θρέφουν το τέρας του λαϊκισμού. Πέρα από αυτούς το Κίνημα Αλλαγής αναπτύσσει μια διαφορετική πολιτική προσέγγιση. Το μεγάλο στοίχημα είναι να το καταστήσει αυτό σαφές σε όλο το φάσμα των πολιτών της Δημοκρατικής Παράταξης. Η λογική πρέπει να επιστρέψει σε όλα τα επίπεδα. Αποτελούμε την χρήσιμη επιλογή για τον τόπο. Μια επιλογή παραγματικής αλλαγής. Είμαστε αυτοί που βάλαμε πλάτη να μείνει η χώρα όρθια σε δύσκολες στιγμές αναλαμβάνοντας το πολιτικό κόστος. Είμαστε αυτοί που έχουμε συγκεκριμένο πρόγραμμα για το αύριο. Είμαστε αυτοί που από τις 8 του Ιούλη θα συμβάλουμε στη διαμόρφωση ενός κοινοβουλευτικού λόγου αρχών και αξιών μένοντας μακριά από ιδιοτέλειες, άγονες αντιδράσεις και εντυπωσιασμούς άνευ περιεχομένου.\nΑπόψεις, Εκλογές 2019, ΝέαΑμέντας Γιώργος\nΗ Ισαβέλλα Μπουρνιά στον Δικηγορικό Σύλλογο Χίου\nΕΠΕΤΕΙΑΚΟ Αλέξανδρος Παναγούλης – ΕΛΕΥΘΕΡΗ ΣΚΕΨΗ\nΤο Επιμελητήριο Χίου θα παραμείνει κλειστό αύριο Τετάρτη 11 Δεκεμβρίου 2019, στηρίζοντας το δίκαιο αίτημα της αποσυμφόρησης των...\nΆγνωστος ή άγνωστοι ύψωσαν τουρκική σημαία σε νησίδα ελληνικής κυριαρχίας στον Έβρο, στην περιοχή του χωριού...\nΑπλή καύση ξερών χόρτων – η φωτιά στο Καστέλο\nΠεριστατικό για καύση χόρτων κινητοποίησε την Πυροσβεστική Υπηρεσία Χίου σήμερα το μεσημέρι. Τελικά αποδείχθηκε λανθασμένη η...


Μείωση ποινής για καλλιέργεια χασίς – e-volos\nΠρώτη καταχώρηση: Παρασκευή, 18 Ιανουαρίου 2019, 02:01\nΤην καλλιέργεια έκανε τον Ιούνιο 2013 μαζί με έναν 49χρονο φίλο του από την περιοχή, ο οποίος καταδικάστηκε σε 6 χρόνια κάθειρξη, με το ελαφρυντικό της ειλικρινούς μεταμέλειας, όπως και πρωτόδικα.\nΟι δύο κατηγορούμενοι δεν παρέστησαν στο δικαστήριο και ο 55χρονος Μεσσήνιος εκπροσωπήθηκε από το δικηγόρο του, ενώ ο άλλος δικάστηκε ωσεί παρών. Πάντως έχουν παραδεχτεί πως αυτοί φύτεψαν το χασίς -άλλωστε η φυτεία βρέθηκε στο κτήμα του Μανιάτη και το νερό που ποτιζόταν ερχόταν με λάστιχο από μια δεξαμενή μέσα από το σπίτι του, 400 μέτρα μακριά από την καλλιέργεια. Ο Χωραΐτης δε, συνελήφθη μέσα στη χασισοφυτεία ενώ ετοιμαζόταν να ρίξει κοπριά στα φυτά.\nΧθες το δικαστήριο μείωσε την ποινή του επειδή είναι χρόνιος και βαρύς χρήστης ναρκωτικών ουσιών κι έτσι αντιμετωπίστηκε πιο ευνοϊκά βάσει του νόμου. Επιπλέον, πρωτόδικα κρίθηκε ως υπότροπος αφού είχε καταδικαστεί παλαιότερα αμετάκλητα από το Πενταμελές Εφετείο Ναυπλίου, γιατί συνελήφθη να μεταφέρει με το αυτοκίνητό του 3,150 κιλά χασίς. Ομως χθες το δικαστήριο δέχτηκε τον ισχυρισμό του συνηγόρου του ότι ως τοξικοεξαρτημένος δεν καταδικάζεται καθ’ υποτροπή, παρά την αντίθετη πρόταση της εισαγγελέα.\nΤελευταία ενημέρωση: Παρασκευή, 18 Ιανουαρίου 2019, 02:04


Σε καιρό πανδημίας εν μέσω ιδεοληπτικών συμπληγάδων | Liberal.gr\nΣε καιρό πανδημίας εν μέσω ιδεοληπτικών συμπληγάδων\nΈνας οπαδός ανάλγητων «Προοδευτικών» θεωριών αρθρογραφεί με αφορμή την απαγόρευση της αστυνομίας για την επέτειο Γρηγορόπουλου, και μας ενημερώνει ότι με πρόσχημα (!) την πανδημία, είτε με την επίκληση παραβατικών πρακτικών, φαλκιδεύεται ουσιαστικώς το δικαίωμα στην κοινωνική σύγκρουση, αντιπαράθεση και αποφασιστική διεκδίκηση.\nΜας κανοναρχεί δε και το τι σημαίνει δημοκρατία γράφοντας ότι η δημοκρατία δεν περιορίζεται στις εκλογές, ανασαίνει στη μαζική διαδήλωση, στο δρόμο, ενίοτε στην σύγκρουση.\nΟυδεμία αντίρρηση στα ανωτέρω, αν στο ιδεοληπτικό του σύμπαν δεν είχε εξοβελίσει ως υποδεέστερο το πρώτιστο: Την πανδημία. Αυτή, ένα φαινόμενο που εμφανίζεται σποραδικά και αφανίζει εκατομμύρια ζωές (η προηγούμενη είχε εμφανιστεί πριν εκατό χρόνια και πήρε τη ζωή 50 εκ ευρωπαίων) δεν είναι τίποτε άλλο παρά «πρόσχημα»!\nΑν η τωρινή πανδημία δεν έχει στοιχήσει τόσες ζωές, οφείλεται στην οργιαστική ψηφιακή ανάπτυξη που επέτρεψε στην παγκόσμια κοινότητα να ενημερώνεται σε παρόντα χρόνο, βοηθώντας τις κυβερνήσεις να λαμβάνουν τα κατάλληλα μέτρα. Μέτρα τα οποία ελλείψει φαρμάκων, δεν μπορούσαν να ήταν άλλα από την παμπάλαια λύση, την περιστολή της κίνησης των πολιτών.\nΈχουμε την γνώμη ότι δημοκρατία σε καιρό πανδημίας (και μόνο τότε) δεν είναι η ελευθερία «κινητοποιήσεων, διαδηλώσεων, συγκρούσεων», όπως γράφουν οι νοσταλγικοί ιεροφάντες της κοινωνικής ανατροπής που εξαπολύουν αφελείς επαναστατικές κορώνες από τα καλοβαλμένα ταμπούρια που τους παρέχει το ίδιο το σύστημα που πολεμούν.\nΑυτά είναι ασκήσεις υποκειμενικής κοπτοραπτικής στα μέτρα της δημοκρατικής ελευθεριότητας που απαιτούν, και που αν κυριαρχούσαν τα πολιτεύματα που ονειρεύονται, δεν θα μας την παρείχαν επί ποινή καταναγκαστικών έργων.\nΚατά πόσο αποτελεί άσκηση δημοκρατίας να κάνεις πορείες και συγκρούσεις εν μέσω πανδημίας και να γίνεσαι μεταδότης του θανατηφόρου ιού στους συνανθρώπους σου, και συχνά στους δικούς σου ανθρώπους; Και γιατί η Πολιτεία με τους εντεταλμένους μηχανισμούς δεν έχει το δικαίωμα να το καταστείλει; Δημοκρατία σε καιρό πανδημίας είναι να υπακούς στα μέτρα που επιβάλει η εκλεγμένη κυβέρνηση καθ’ υπόδειξιν των ειδικών επιστημόνων.\nΑλλά πέραν από τους ιδεοληπτικούς της «επαναστατικής» αυταρέσκειας που έχουν εξοβελίσει την κοινή λογική, υπάρχουν και οι έτεροι φανατικοί, αυτοί της θρησκείας. 180 χριστιανικά σωματεία έστειλαν λέει επιστολή στην ιεραρχία προκειμένου να πιέσει για το άνοιγμα των εκκλησιών τα Χριστούγεννα. Και σχεδόν σύμπασα η ιεραρχία τάσσεται υπέρ του αιτήματος.\nΤο Πάσχα οι εκκλησίες δεν άνοιξαν. Ευτυχώς γιατί γλυτώσαμε κάποιους θανάτους πιστών αλλά και ιερωμένων. Ετσι οι τελευταίοι κράτησαν εκ του ασφαλούς ακλόνητη την πίστη τους στην ιαματική Θεία παρέμβαση, αφού δεν χρειάστηκε να αποδείξουν τον ισχυρισμό τους ότι στις εκκλησίες ο ιός δεν κολλάει.\nΜήπως το κλείσιμο των εκκλησιών το Πάσχα επέφερε κάποια μείωση, κάποια υποχώρηση της πίστης στους Χριστιανούς; Δεν συνέβη γιατί η χωροταξική προσέγγιση στο κτήριο της εκκλησίας δεν είναι προϋπόθεση για να προσευχηθείς, να υμνήσεις τον θεό. Και αν χρειάζεται το τυπικό τελετουργικό της λατρείας για να τονωθεί η πίστη, σημαίνει ότι αυτή είναι ασθενής και ότι ο Θεός δεν είναι πανταχού παρών και τα πάντα πληρών, ώστε να εισακούει την προσευχή μας.\nΔεν μας αφορούν τα δογματικά τους παρά στο μέτρο που εμπλέκονται με τη δημόσια υγεία. Οι ίδιοι οι ιερωμένοι προσβάλλουν το υπερβατικό τη θρησκεία τους συγκρίνοντάς την με το... λιανεμπόριο. Χρησιμοποιούν το παράδειγμα, που δυστυχώς αποδέχτηκε ο κυβερνητικός εκπρόσωπος, ότι δεν μπορείς να ανοίγεις το λιανεμπόριο και να μένουν κλειστές οι εκκλησίες!\nΜα τι σύγκριση είναι αυτή; Στο λιανεμπόριο εργάζονται εκατοντάδες χιλιάδες άνθρωποι που τώρα στερούνται, ίσως και να πεινάνε. Από αυτό εξαρτάται η ζωή τους και το ψωμί των παιδιών τους, και κατ’ επέκταση εξαρτώνται ευρύτεροι κλάδοι της παραγωγικής οικονομίας.\nΚαι βέβαια όλοι αυτοί δουλεύοντας θα καταβάλουν τους φόρους τους για να έχει το κράτος χρήματα να πληρώσει και τους μισθούς των ιερωμένων. Το λιανεμπόριο θα ανοίξει εξ ανάγκης ζωής των εργαζομένων. Οι ανάγκες της ζωής των ιερωμένων έχουν εξασφαλισθεί από το δημόσιο. Με την επιμονή τους δεν θα ισχυροποιήσουν την πίστη. θα θέσουν σε κίνδυνο κάποιες ζωές ηλικιωμένων.\nΙερή είναι η πίστη των ανθρώπων. Δεν είναι τα κτήρια και οι τελετουργίες που μπορεί να γίνουν φορείς θανάτου.


RADIO-THEATRE: Καλή Ακρόαση (ΠΕΝΤΕ ΕΡΓΑ)\nΜπράβο σου nikolaskoul, για την επετειακή λόγω θανάτου του ΠΙΝΤΕΡ ανάρτησή σου. Στο μυαλό μου ήσουν. 10 Οκτωβρίου του 1930 η γέννησή του. Αντί άλλου σχολίου παραθέτω το σημείωμα της ΚΑΘΗΜΕΡΙΝΗΣ.\n10 Οκτωβρίου 2009 - 6:00 μ.μ.\nΕπιτελους ξανανταμωνω μαζι σας υστερα απο πολλες ημερες αναγκαστικης απουσιας εξαιτιας μιας εκτεταμενης βλαβης του υπολογιστη μου,αλλα και ενος προσωρινου -ευτυχως- προβληματος υγειας που με κρατησε κλινηρη για καποιο διαστημα.\nΕπανακαμπτω γεματος ενθουσιασμο,αφου στο μεταξυ το blog εχει παρει "φωτια" χαρη στην καθοριστικη συμβολη των υπεροχων nikolaskoul και σειριου.\nΕνα μεγαλο ευχαριστω σε ολους σας και σε εναν-εναν ξεχωριστα.\nRadio-thεater σου ειμαι βαθια ευγνωμων για την για την υπομονη σου και την ουσιαστικη σου βοηθεια και προπαντος για την εμπιστοσυνη με την οποια με περιεβαλλες προσκαλωντας με στην συνδιαχειριση του blog.\nΙδιαιτερα υποχρεωμενος αισθανομαιβεβαια και εναντι του nikolaskoul για την φιλοτιμη προσπαθεια του να με κατατοπισει με τον πιο αναλυτικο τροπο σε συγκεκριμενες αποριες που ειχα.\nΤελος,να στειλω τις ευχαριστιες μου και προς τον Σειριο για το θερμο του καλοσωρισμα.\nΠαιδια νιωθω πραγματικα ευτυχης που σας ξαναβρισκω!!!Αποτελει για εμενα ξεχωριστη τιμη το να με αποδεχεστε ως μελος της εκλεκτης σας παρεας.\nΥ.Γ. Εαν υπαρχει καποιο λαθος η προβλημα στην ληψη της παρθενικης μου αναρτησης θα σας παρακαλουσα να με ενημερωσετε σχετικα,ωστε να το διορθωσω αμεσα.\nΜπράβο παιδιά, πολύ καλή η δουλειά που κάνετε και προσφορά στον εκπολιτισμό της (δυστυχώς) υπανάπτυκτης χώρας μας. Μόνο μια μικρή παρατήρηση: Ουκ εν τω πολλώ το ευ. Το να βάζετε πέντε πέντε τα έργα δείχνει εμμονή στην ποσότητα, που δεν ταιριάζει σε μια ποιοτική συμβολή.\n14 Οκτωβρίου 2009 - 11:40 μ.μ.


Οι σύμβουλοι των Ρούζβελτ και Βενιζέλου και η αντιμετώπιση του Τούρκου πειρατή - Helleniscope\nHome Θέματα Foreign Policy Οι σύμβουλοι των Ρούζβελτ και Βενιζέλου και η αντιμετώπιση του Τούρκου πειρατή\n«Η ιστορία επαναλαμβάνεται», είπε κάποτε ο Μαρξ. «Άλλοτε υπό μορφή τραγωδίας και άλλοτε υπό μορφή φάρσας». Όσα τεκταίνονται τις τελευταίες ημέρες με την ασυγκράτητη και ατιμώρητη επιθετικότητα της Τουρκίας, παραπέμπουν σε ιστορικά γεγονότα, τα οποία όφειλαν να διδάξουν, επιτέλους, τους ηγέτες του Ελληνισμού.\nΣτις 29 Σεπτεμβρίου 1938, στο Μόναχο, υπογράφτηκε μεταξύ των Υπουργών Εξωτερικών της Γαλλίας, Νταλλαντιέ, της Βρετανίας, Τσιάμπερλεν και των ηγετών της ναζιστικής Γερμανίας, Χίτλερ και της Ιταλίας, Μουσολίνι, η κατάπτυστη Συμφωνία του Μονάχου.\nΣτόχος, να αποτραπεί, δήθεν, πολεμική σύρραξη μεταξύ της χιτλερικής Γερμανίας και της Τσεχοσλοβακίας, αλλά στην ουσία να επισημοποιηθεί η αρπαγή και η προσάρτηση της Σουδητίας στο Τρίτο Ράιχ.\nΑπό τις 4 έως 11 Φεβρουαρίου 1945, ο Πρόεδρος των ΗΠΑ, Ρούζβελτ, ο ηγέτης της ΕΣΣΔ, Στάλιν και ο Βρετανός Πρωθυπουργός, Τσώρτσιλ, οι τρεις νικητές του Β΄ Παγκοσμίου Πολέμου, συναντήθηκαν στη Γιάλτα της Ρωσίας για την πραγματοποίηση της δεύτερης συνόδου κορυφής (είχε προηγηθεί ανάλογη διάσκεψη στην Τεχεράνη από τις 28 Νοεμβρίου έως την 1η Δεκεμβρίου του 1943).\nΚατά τη διάρκεια των συζητήσεων για το μοίρασμα του κόσμου σε σφαίρες επιρροής, ο αδίστακτος Στάλιν προέτασσε συνεχώς απαιτήσεις. Ο ασθενών Ρούζβελτ επιδίωκε να εξευμενίσει τον Γεωργιανό δικτάτορα με την απέλπιδα προσδοκία ότι και αυτός θα ανταποκρινόταν σε αμερικανικά αιτήματα. Ο σύμβουλός του, Μπούλιτ, ο οποίος γνώριζε καλύτερα τις μεθόδους Στάλιν, υπέδειξε έντονα: «Κύριε Πρόεδρε, δεν έχετε να κάνετε με τον δούκα του Νόρφολκ, αλλά με έναν Καυκασιανό ληστή»!\nΚατά τη διάρκεια των διαπραγματεύσεων στη Λωζάννη (Νοέμβριος 1922-Ιούλιος 1923), μετά τη Μικρασιατική Καταστροφή, ο Ελ. Βενιζέλος αγωνιζόταν να περισώσει ό,τι ήταν δυνατόν. Ο υπαρχηγός του ελληνοκτόνου Ατατούρκ, Ισμέτ Ινονού, κατά πάγια τουρκική πρακτική, διαρκώς απαιτούσε από την ηττηθείσα Ελλάδα και νέες υποχωρήσεις.\nΣε τέτοιο βαθμό έφτασε η αρπακτικότητα του Ινονού, ώστε, ακόμα και ο Βρετανός Υπουργός Εξωτερικών, λόρδος Κώρζον, που εκπροσωπούσε τη χώρα του στις διαπραγματεύσεις, αγανάκτησε.\nΣτην κορύφωση, λοιπόν, της διαπραγμάτευσης, ο Βενιζέλος ρώτησε τους επιτελείς του τι να πράξει. Και πήρε μίαν τολμηρή μεν αλλά ρεαλιστική απάντηση από τον ειδικό σύμβουλό του, Άγγελο Ιωαννίδη, παλαιό Κωνσταντινουπολίτη, η οποία διαζωγραφίζει ανέκαθεν τις ελληνοτουρκικές σχέσεις:\n«Το πρόβλημα των σχέσεών μας με την Τουρκία είναι πρόβλημα ανδρισμού. Αν τους δείξωμεν τον ανδρισμόν μας, μας δείχνουν τα οπίσθιά τους. Αν τους δείξωμεν τα οπίσθιά μας, μας δείχνουν τον ανδρισμόν των».\nΟι Τούρκοι, ποιους σεβάστηκαν μέχρι σήμερα; Τον Βενιζέλο, τον Μεταξά και τον Παπάγο επειδή μόνον αυτοί τούς έδειξαν τον ανδρισμόν τους. Από το 1974, πώς ενεργεί ο Ελληνισμός; Δείχνει διαρκώς τα οπίσθιά του στον Τούρκο βιαστή. Η Αθήνα και η Λευκωσία δεν εννοούν να αντιληφθούν μερικές ωμές και σκληρές αλήθειες.\n-Πρώτον, εάν αλωθεί η Κύπρος, τότε είναι ζήτημα χρόνου και η άλωση της Ελλάδος και η αρπαγή του Αιγαίου και της Δυτ. Θράκης.\n-Δεύτερον, εάν ο χιτλερικός Αρμαγεδδώνας δίδαξε κάτι στην ανθρωπότητα, είναι το χρυσό αξίωμα του Πλίνιου: «Να μην προκαλούν τον πόλεμο αλλά και να μη φοβούνται». Δηλαδή, αν αφήσουν τον βάρβαρο να αντιληφθεί ότι τον φοβούνται, θα χάσουν τον πόλεμο πριν προλάβουν να τον κάνουν…\n-Τρίτον, έχουν να αντιμετωπίσουν έναν Ασιάτη ληστή και άρπαγα και όχι έναν πολιτισμένο αντίπαλο.\nΑπό τις 4/5/2019, η Τουρκία ξεκίνησε τον τρίτο Αττίλα, καθ’ ομολογίαν και του Προέδρου Αναστασιάδη. Μας κήρυξε ξανά πόλεμο! Σε διάστημα εφτά μηνών, ο ασυγκράτητος, πλέον, σουλτάνος, εισέβαλε στην κυπριακή ΑΟΖ. Τρυπά σε κυπριακά θαλασσοτεμάχια.\nΠολιορκεί την Κύπρο με τον πολεμικό στόλο του. Προωθείται κατά ξηράν. Εισέβαλε στη ΒΔ Συρία. Κατέλαβε και ελέγχει έκταση υπερτριπλάσια της Κύπρου και εγκαθιδρύει οιονεί νέο ψευδοκράτος με προοπτική προσάρτησής του, όπως το Σαντζάκιο της Αλεξανδρέττας.\nΣτις 27/11/2019, η Τουρκία υπέγραψε μνημόνιο συμφωνίας με τη Λιβύη για οριοθέτηση της μεταξύ τους ΑΟΖ. Το έγγραφο αυτό είναι παράνομο και άνευ σημασίας. Όμως, η Άγκυρα επιχειρεί να δημιουργήσει τετελεσμένα και να τσακίσει τον άξονα Ελλάδος-Αιγύπτου-Κύπρου.\nΔιά της Λιβύης επιδιώκει να σύρει την Ελλάδα και την Κύπρο σε διαπραγματεύσεις για τη μοιρασιά – έτσι την αποκάλεσε ο Ερντογάν – των φυσικών πόρων του Αιγαίου, της Κρήτης, της Αν. Μεσογείου και ειδικά της Κύπρου. Απαιτεί συνεκμετάλλευση, δηλ. συγκυριαρχία και συνιδιοκτησία!\nΗ Κύπρος στενάζει υπό την τουρκική κατοχή και η Αθήνα τρέμει να οριοθετήσει την ΑΟΖ της με την Αίγυπτο και την Κύπρο, όπως η Λευκωσία την παροτρύνει από το 2003! Τώρα ο πειρατής Ερντογάν προαναγγέλλει έρευνες και γεώτρηση πλησίον της Κρήτης και χλευάζει την «τρελή Ελλάδα».\nΗ Αθήνα δεν φαίνεται να κατανοεί ότι ο κατευνασμός του τουρκικού θηρίου το αποθρασύνει. Ούτε φαίνεται να καταλαβαίνει πως, χωρίς ανασύσταση του Ενιαίου Αμυντικού Χώρου, με δραστική ενίσχυση των Ενόπλων Δυνάμεων μας, αν χαθεί η Κύπρος, θα τελειώσει και η Ελλάδα. Επιτέλους, ας υψώσουμε τα λάβαρα!\n*Πρώην αρχισυντάκτης – Αρθρογράφος-αναλυτής στην κυπριακή εφημερίδα «Η Σημερινή» -ΜΑ στις Διεθνείς Σχέσεις και Ευρωπαϊκές Σπουδές του Πανεπιστημίου Λευκωσίας-Πτυχιούχος της Ανωτάτης Σχολής Δημοσιογραφίας της Lille – Universite Catholique de Lille–France\nPrevious article«Ελληνοτουρκικά: Κατάσταση Έκτακτης Ανάγκης\nNext articleΜάικλ Καρλούτσος: Ο εστιάτορας που έγινε λομπίστας για Καζίνο


Στο απροχώρητο η Βέροια - Χαραλαμπίδης: "Πρωτόγνωρα πράγματα, μας πήραν από κάτω τα προβλήματα"\nΚυριακή, 21 Ιανουάριος 2018 19:39\nΣτο απροχώρητο έχουν φτάσει τα πράγματα στην Βέροια. Όπως παραδέχθηκε ο προπονητής Απόστολος Χαραλαμπίδης, στην συνάντησή του με τους εκπροσώπους του τύπου, διοικητικά η ομάδα είναι ακυβέρνητο καράβι. Κανείς από τους διοικητικούς παράγοντες δεν είναι δίπλα στην ομάδα και οι παίκτες στερούνται και τα βασικά. 'Τρίβουν ο ένας τον άλλο" είπε για το μασάζ χαρακτηριστικά ο κ. Χαραλαμπίδης.\nΤα πράγματα μετά την φυγή Κικερίδη γίνονται ακόμη πιο δύσκολα, διότι ήταν ο άνθρωπος για όλες τις δουλειές. "Έτρεχε να βρει και σαλάτες για να φάνε οι παίκτες" δήλωσε ο κ. Χαραλαμπίδης όταν έμαθε την παραίτηση Κικερίδη.\nΣτις δηλώσεις του ο προπονητής της Βέροιας σημείωσε:\n"Χάσαμε δίκαια. Τα γκολ όμως προήλθαν αποφάσεις που προηγουμένως είχαμε εμείς τη μπάλα. Συγχαρητήρια στους παίκτες μου. Βλέπω όμως ότι μας παίρνουν από κάτω τα προβλήματα. Δεν υπάρχει χαρά, υπάρχει θλίψη. Μας παίρνει από κάτω. Οι παίκτες είναι ήρωες. Δεν έχω ξαναζήσει τέτοια πράγματα. Μένω μόνο για την αγάπη στην Βέροια. Δεν έχω πάρει ούτε 1 € και πηγαίνω κι έρχομαι κάθε μέρα Θεσσαλονίκη. Αν δεν γίνει κάτι μέσα στην εβδομάδα.... όλα είναι ανοιχτά".


Ο Ηθοποιός Ricky Champ θα βρίσκεται στο καστ της 6ης σεζόν του Game of Thrones! | Game Of Thrones GR Fans\nΑρχική σελίδα Ηθοποιοί Season 6 Ο Ηθοποιός Ricky Champ θα βρίσκεται στο καστ της 6ης σεζόν του Game of Thrones!\nΟ Ηθοποιός Ricky Champ θα βρίσκεται στο καστ της 6ης σεζόν του Game of Thrones!\nO Ηθοποιός Ricky Champ (Mortdecai και The Worlds End), θα έχει ρόλο στην 6η σεζόν ως Flynn.\nΠαρακάτω έχουμε μια σύντομη περιγραφή του ρόλου, που διέρρευσε πριν από μερικές εβδομάδες:\nΟ Flynn θα είναι μέρος ενός συγκροτήματος. Η ομάδα θα χρησιμοποιεί τη θρησκεία για να δικαιολογήσει κάποιες παράνομες ενέργειές της. Θα εμφανιστεί σε 2 επεισόδια στην 6η σεζόν και πιθανόν να να είναι μέρος της ομάδας Λάκλαν.\nΔείτε παρακάτω τον ηθοποιό σε άλλους ρόλους που έχει παίξει κατά καιρούς.